Arnas Errehabilitazioa | Policlínica Gipuzkoa\nHobetu zure bizitza-kalitatea\nArnas Errehabilitazioa zure gaitasun fisiko eta egoera emozionala hobetuko duen ariketa- programa batean datza, eta horrek ariketa egiteko gaitasuna eta bizi-kalitatea hobetzea suposatzen du. Gainera, jokaera mesedegarriak laguntzen ditu epe luzean eta infekzio kopuruak eta biriketako gaixotasunak direla-eta ematen diren ospitalizazioak gutxituko ditu.\nPrograma hau arnas eritasun kronikoa daukaten gaixoei zuzenduta dago, adina, gaixotasunaren larritasuna edo tabakoaren kontsumoa alde batera utzita. Talde hauetakoren batean zaude?\nOhiko bizitzan Arnas Gutxiegitasun Kronikoa, Biriketako Gaixotasun Kronikoa, Asma Enfisea arnasestuarekin (itolarria) daukaten gaixoak\nFibrosi kistikoa edo bronkiektasiak daukaten gaixo hiperjariatzaileak\nGaixotasun neuromuskularra eta eraginik gabeko eztula daukaten gaixoak\nArnas eritasun kroniko murriztailea daukaten gaixoak, hala nola biriketako gaixotasun interstizial zedarrigabea edo biriketako hipertentsioa\nKirurgia torazikoaren (hala nola biriketako tumoreak erauztea, mediastinoaren edo pneumotoraxaren patologiak tratatzea) aurretiko eta osteko gaixoak.\nProgramaren onura nagusiak:\nArnasestua edo itolarria lasaitzea\nEguneroko bizitzaren jarduerak erraztea, hala nola paseatzea, garbitzea, eskailerak igotzea, bidaiatzea, etab.\nBiriketako gaixotasuna dela eta infekzio kopurua eta ospitalizazioak gutxitzea\nArnas Errehabilitazioaren programa astean 2 egunetan egiten da, ordu 1ez saio bakoitzeko. Programa Osoa bada 3 hilabeteko batez besteko iraupena dauka, eta Mantenu edo Ebakuntzaren Aurreko eta Ostekoa bada, hilabete 1eko batez besteko iraupena dauka.\nArnas Errehabilitazioaren Zerbitzu berria, Itxaso Sayago doktore pneumologoaren kordinaziopean, diziplina anitzeko espezialista-talde batek osatzen du, fisioterapeutak eta programan espezializatutako erizainak tarteko.\nPoliklinika Gipuzkoak gimnasioa dauka, guztiz hornituta: ohatila artikulatuak, bizikleta zikloergometrikoak, pisuak, eskuzko ergometroa eta arnas sustapen-tresnak. Halaber, zerbitzuak pultsioximetroak, kardiofrekuentziametroak ditu, ariketan zehar kontrolatzeko eta jarraipena egiteko. Eta, behar izanez gero, oxigenoterapia-botilak dagozkien konexioekin, jariakin-xurgagailuak dagozkien konexioekin, eta biriketako arazoak tratatzeko aerosolterapiarako ekipamenduak.\nZer da Errehabilitazio Programa\n3 programa mota daude: programa Osoa –gaixotasun kronikoak dituzten pazienteei zuzendua–. Mantenua –behin programa osoa amaituta– eta Ebakuntzaren Aurrekoa eta Ostekoa –gaixo kirurgikoei zuzendua.\nProba hauek egiten dira: analisia, arteria-gasimetria, espirometria bronkodilatadore-testarekin, arnasa hartzeko eta arnasa botatzeko gehienezko presioak —muskulu-ahultasuna antzematen bada —elektrokardiograma eta bizitza-kalitatearen testa, erizainak eginikoa.\nPneumologoak gaixoaren ebaluazioa egingo du, proba horiek barne, eta historia kliniko osoa, bizitza-ohiturak, eta ariketa fisikoa jasoko ditu. Kontraindikaziorik ez badago, gaixoa programaren barruan sartuko da, eta programa osoa azaltzen duen informazio-baimena sinatuko du. Gero, esfortzu-proba submaximala egingo zaio, 6 minutuko martxaren testa izenekoa, eta fisioterapeutak indarraren balorazioa egingo dio, pneumologoak gainbegiratuta. Behar izanez gero, bihotz-ekografia eta esfortzu-proba eskatuko dira, bihotz-komorbilitateak baztertzeko.\nPrograman zehar, pazienteak frekuentzia kardiako zehatz batean egingo du:\nBeheko gorputz-adarren erresistentzia aerobikoko entrenamendua bizikletarekin.\nPisu bitarteko indar-muskularraren entrenamendua.\nArnas fisioterapia-teknikak ere barne hartzen ditu, hala nola aireztatze abdominodiafragmatikoa eta arnas sustatze-tresnak.\nArnas muskuluen ahultasunik badago, Oxygen dual motako arnas sustatze-ariketak egingo dira.\nPrograman zehar ariketen iraupena eta intentsitatea areagotuko dira. Betiere bihotz-maiztasuna, saturazioa eta gaixoaren egoera klinikoa kontrolatuz, eta fisioterapeutak gainbegiratuta.\nPrograman zehar, erizainak koadernotxo bat emango die arnas eritasun kronikoen gida osoarekin, eta 3 tailer egingo ditu koadernotxo horri buruz, bereziki gaixotasunaren eta tratamenduaren ezagutzan eta okupazio-terapian oinarrituz. Behar izanez gero, dietistari eta psikologoari kontrola eta jarraipena egiteko eskatuko zaie. Astero, diziplina anitzeko taldekide guztien bilera egingo da, edozein zalantza edo arazo aztertu eta konpontzeko, programa optimizatze aldera.\nGainera, Itxaso Sayago doktore pneumologoak 15 egunero kontsulta bat egiten du beharrezkoa izanez gero.\nPrograma amaitzerakoan, hasierako froga berdinak errepikatzen dira eta pazienteak Itxaso Sagayo doktore pneumologoarekin azken kontsulta izaten du, non programako azken informea ematen zaion eta baita jarraitu beharreko gomendioak.\nBehin programa osoa amaituta, pazienteak mantentze-programa egin dezake, programan zehar lortutako onurak ez galtzeko.\n3. EBAKUNTZAREN AURREKO ETA OSTEKOA\nPazientea Jose Miguel Izquierdo doktorearen kirurgia kontsultatik Itxaso Sayago doktorearen pneumologia kontsultara ondorioztatzen dute.\nArnas errehabilitazioko pneumologoaren kontsulta ostean, egunean bertan, fisioterapeutak ordu erdiko iraupeneko arnas-fisioterapia saio bat egingo du. Bertan, arnas-sustapen teknikak erakusten zaie, baita arnas abdominodiafragmatikoa, eta kirurgia ostean ariketa horiek egiten jarraitu beharko dutela nabarmentzen zaie, ingresatuta dauedenean ere.\nOspitaleratuta daudela, ebakuntza aurretik ikasitako teknikak egiten dira, ahalik eta goiztiarren, solairuko Fisioterapeutarekin.Ondoren, era anbulatorioan, programa osoak jarraitzen du, indarraren entrenamenduak izan ezik.\nArnas-Errehabilitazioko Programaren Tutoriala\nSayago Reza, Itxaso Dk.


Hondarribia Irun Turismoa » Guadalupeko Santutegia - Jaizkibel Mendia - Hondarribia Irun Turismoa\nGuadalupeko Santutegia – Jaizkibel Mendia\nErmita hau 1526ko dokumentu batean aipatzen da lehen aldiz, Joan Sebastian Elkano itsasgizonak ermita horri urrezko sei dukateko dohaintza egin ziola eta.\nHabearte bakarreko eliza da, eta gurutzadura eta buruhorma lauak ditu. Dirudienez, gaur egungo tenpluak beste tenplu zaharrago baten – XVI. mendekoa, gutxienez – lekua hartu zuen eta XVIII. mendearen amaieran egindako berreraikuntza lanetan du jatorria. Tenplu horren elementurik adierazgarrienetako bat, horri esker, oso itxura berezia baitu tenpluak, gure garaiko harrizko kapitela da, 1860. urte ingurukoa, nahiz eta euskarriek – mentsulak eta erlaitzak- XVII. mendekoak diruditen.\nBarrualdean, albo erretauletako bi eta erretaula nagusia azpimarratu behar dira; lehenengo biak parrokia elizakoak dira, Errenazimentu berantiarrekoak, eta erretaula nagusia, berriz, barroko estilokoa.\n1638. urteko setioaren ondoren, hain zuzen ere urtebete geroago, Hondarribiko hiriak, Andre Mariari erasoan zehar emandako babesa eskertzeko, ermitarainoko prozesio handi bat egitea erabaki zuen, garaipena ospatzeko. Prozesio hori irailaren 8an egiten da, eta horrenbestez, martxoaren 25ean ospatzen zen Guadalupeko Andre Mariaren jai nagusiaren lekua hartu zuen.\nJaizkibel mendia Ulia, Igeldo eta Jaizkibel bera biltzen dituen flysch motako Jaizkibel formazioan dago, orain dela 54-45 milioi urte sortutakoa.\nEzagutu Jaizkibel Mendia


Hiru sute izan dira Bizkaian | Gizartea | Berria\nHiru sute izan dira Bizkaian\nElgoibarko Azkarate mendiko sutea itzalitzat eman dute suhiltzaileek.\nIturriondo pabilioiko buego batean sorturiko sua, atzo gauean. Bizkaiko Suhiltzaileak\nAzken orduotan hiru sute piztu dira Bizkaian. Gipuzkoan, berriz, atzo Elgoibarko Azkarate mendian sorturiko sutea itzaltzea lortu dutela esan berri dute suhiltzaileek.\nNabarnizko (Bizkaia) baserri batean sua piztu da goizeko bostetan. Etxearen teilatuak su hartu du. Inork ez du minik hartu, baina suhiltzaileak lanean ari dira oraindik.\nLeioan, berriz, Ibarrabarri enpresa parkeko Iturriondo pabiloiko bulego batean sua sortu da gauean. Suhiltzaileek amatatutzat eman dute.\nHorrez gain, suhiltzaileek esan dute berriz piztu dela Ortuellan astelehenean eraikin batean sorturiko sutea.\nLarhun mendiaren magalean sua sortu zen atzo gauean, Berako (Nafarroa) aldean.


Nazioarteko testuinguruaren eraginez enpresak erronka berrien aurrean gaude | EMUN\nNazioarteko testuinguruaren eraginez enpresak erronka berrien aurrean gaude\nIgone Bastarrika SalegiEGE arduraduna\n2021-03-15 / BLOG\nNazio Batuen Erakundeak 2030 Agendaren bidez mundu mailako erronkak zehaztu dituzte. Agendak, gizartearen, ekonomiaren eta ingurumenaren alorretan ekintza-plan unibertsal, integral eta eraldatzailea izan nahi du, eta horretarako Gobernuez eta Garapenerako erakundeez gain, enpresen ardurapean jarri dituzte hainbat erronka.\nGurean ere administrazioek egin dituzte lurraldeko erronkak nazioarteko erronkekin lerrokatzeko saiakerak eta hainbat erreminta eta gida sortu dira horiek ekintzara bideratzeko, tartean, “Euskal erakundeentzat gida praktikoa”.\nEMUNen estreinatu berri dugun 2021-2024 Plan Estrategikoa egin genuenean ere arretaz begiratu genien erronka globalei, horiek ulertu, gurera ekarri eta gure inpaktuei neurria hartu nahian. Gure aktibitateak inguruan sor ditzakeen inpaktu negatiboak murriztea dugu helburutzat, eta gure zerbitzuen bidez inpaktu positiboak eragitea dugu jomugan. Gizarte berrikuntzan dihardugu, geroragarri nahi ditugulako inguruko kultur, hizkuntza eta natura baliabideak, eta geroragarri nahi dugulako inguruko pertsonen osasuna eta aukera berdintasuna.\nGertu ditugun enpresa asko ere norabide horretan jarrita ikusten ditugu, horietako batzuekin gainera urte luzez ari gara lankidetzan. Izan ere, kooperatibentzat ez da kontu berria enpresek beraien jarduera propioa kudeatzeaz gain, inguruarekin erantzukide izateko ardura.\nHorretaz gain, legeak ere errekerimendu berriak ezarri ditu enpresa ertain eta handientzat, espainiar estatuko 11/2018 Legea kasu. Hori dela eta, 250 langile baino gehiago dituzten enpresak behartuta daude ekitaldia amaitutakoan informazio ez-finantzarioa eta aniztasunari buruzko informazioa publiko egitera.\nMerkatuan ere gero eta ohikoagoa da iraunkortasun politikak lehiakortasunari lotuta agertzea, batez ere, herrialde garatuenetan presentzia duten sektoreetan ezinbesteko baldintza izaten ari baita bezero-hornitzaile harremanetan.\nEMUNen enpresa egiteko eta ulertzeko dugun esperientzia propioan oinarrituta, eta bezeroen eskaerei erantzunez, gizarte erantzukizunean bidelagun izateko apustua berretsi dugu eta langintza horretan elkarlanean ari gara, besteak beste, Fagor Taldearekin eta Irizarrekin.\nEnpresak beren inpaktuen gaineko kontzientzia hartzeko eta beren interes taldeek haiengandik espero dutena ezagutzeko prozesuak bideratzen ditugu. Diagnostiko fasetik hasi, estrategia mailako lanketak bideratu eta kontu-emateko memoria eta txostenak garatzen laguntzerainoko zerbitzuak eskaintzen ditugu.\nLurralde mailan gizarte berrikuntzaren sektorean esperientzia duten aholkularitzekin elkarlanean ari gara Gipuzkoako enpresa sarean erantzunkidetasuna sustatzeko programen bidez.\nGizarte eraldaketan sinesten dugu, eta enpresok norabide honetan egin dezakegun ekarpena ez da nolanahikoa.


| Internet hemen da, gaur, orain euskaljakintza\nBy irune.agirre on 2010(e)ko ekainak 2 in gizartea, sarea\nOrain egun batzuk izan nuen Internetek Mexikon duen egoeraren berri: biztanleen ehuneko hirurogeita hamarrek ez du sarean nabigatzeko aukerarik. Harrigarria iruditu zitzaidan, harrigarria bezain kezkagarria; azken batean, XXI.a den mende honetan, garapena eta internet, biak bat direla ulertu dut lehenengo hamarkadak eman duenagatik. Gogoak Mexikora eraman ninduen, eta rol jokoa bailitzan, internet gaberik bizi den biztanleetako baten azalean jartzen saiatu nintzen. Zaila egin zitzaidan oso, imajinaezina, horrenbeste dira internetek eskaintzen dizkigun abantailak! (Egin klik ondoko irudiaren gainean, horietako batzuk ikusteko.)\nHar dezagun, esaterako, irakaskuntzaren esparrua. Duela urte batzuk sinestezina zen ikasle batek sortutako ezer edonoren eskura izatea. Gaur egun, hori da klik batek ahalbide diezagukeen gauzarik arruntenetakoa. Internetek hezkuntza sistema tradizionalarekiko haustura ekarri du. Milaka webgune daude helburu didaktikoa dutenak, hala nola, wikiak, blogak, gisa guztietako sorgailuak… Aukera horiek guztiak baliatuz, ezagutza itsu-itsuan testu liburuetatik erdietsi behar izatetik, edukiak sortuz ezagutza lortzera pasa gara, aprendizaia prozesua irauliz, hezkuntzan kritikotasuna txertatuz. Testuinguru horretan jarri da abian Eskola 2.0 egitasmoa.\nHalaber, komunikazioaren esparrura ere izugarrizko aldaketak ekarri ditu. Sare sozialak momentuko mezularitza zerbitzutik hasi eta ideiak, argazkiak, bideoak, musika eta beste mila gauza partekatzeko gune bihurtu dira. Erabilerrazak dira eta giza harremanek hornitzen dituzte, hori da euren arrakastaren gakoa. Facebook da sare sozial entzutetsuena eta Twitter moda-modan dagoen microblogging gunea. Biek ala biek ematen dute jendea jarraitzeko aukera, eta jario irakurleak bailiran funtzionatzen dute, etengabe eguneratuz. Mundua, bere handitasunean, txiki egitea lortu du internetek, gutiz globalizatzea.\nBaina Internetek ere baditu bere arriskuak. Batetik, Internet Addiction Disorder izenekoa. Gauza guztiekin bezala, gehiegikeriak daudenean, adikzio izatera pasa daitezke, gaixotasun. Gaitza gero eta ohikoagoa bihurtzen ari dela dirudi eta horregatik sortu zen AEBn reSTART. Alabaina, kontuan izan behar da internet, berez, ez dela arriskua, lan eta aisirako gailua baizik. Arazoa norbanakoaren erabileraren neurrigabetasunean dago.\nBestetik, nortasun digitala daukagu. Iaz izan nuen lehenengoz honen berri. Jokin Lacallek ikastolako ning-ean jarri zigun post -ak ireki zizkidan begiak. Sarean kontu handiz ibili beharra dagoela erakutsi nahi izan zigun; izan ere, bertan egiten dugun oro gordeta geratzen baita. Maitek beti esaten digu argitara ateratzea nahi ez duguna interneten ez jartzeko eta Mashable webguneak ere hiru aholku eman zituen lehengo batean nortasunaren zaintzarako. Horrek, ordea, ez du erabileran oztopo izan behar. Azken batean, horregatik ez erabiltzea, teila batek buruan jo gaitzakeen beldurrez kalera atera nahi ez izatea bezain zentzugabea litzateke. Nik argi ikusten dut, beldurraren funtsa desinformazioa eta ezjakintasuna dira.\nSareak partekatzean oinarritzen den komunitate bat ere osatzen du, helburu komertzialetatik at dagoen mundu bat, denok denongandik ikastea ahalbidetzen duena. Filosofia horri jarraiki sortu da software askea, eta asko dira bere aldeko apustu irmoa egin dutenak.\nInternet ez da bihar etorriko, ez da etorkizuna, oraina da. Hemen dago eta geratzeko etorri da. Jada ez dago sarea errealitatearengandik bereizterik, mundu birtuala zein fisikoa biak nahastu baitira. Orain, emeki-emeki gauzen internetek nola disolbatzen dituen ikustea besterik ez zaigu geratzen.\ninternet, irakaskuntza, nortasun_digitala, restart, sare_sozialak\nGeroa alferraren leloa\nTweets that mention euskaljakintzaÂ» Blog Archive Â» Internet hemen da, gaur, orain -- Topsy.com - 2010(e)ko ekainak 2\n[…] This post was mentioned on Twitter by Maite GoÃ±i, Euskal blogosfera. Euskal blogosfera said: Internet hemen da, gaur, orain.: Orain egun batzuk izan nuen Internetek Mexikon duen egoeraren berri: biztanleen e… http://bit.ly/bngys6 […]


Miguel Moyano (Gari & Maldanbera): "Inoiz baino musika gehiago sortzen da, baina gero eta zailagoa da entzuleengana ailegatzea" - Getxo - Hiruka.eus\nUnai Brea 2019-06-21 08:56\nUrte asko daroatza Miguel Moyano (1969) getxoztarrak musikaz bizitzen, "musikaren arlo askotan, kontuak ez baitira errazak eta dibertsifikatu beharra baitago". Musika-denda eta musika-eskola ditu Moyanok, baina batez ere gitarra jotzen du ("horixe da nire pasioa"), besteak beste Gari & Maldanbera proiektuan. Datorren aste-akabuan EHZ festibalean egongo da, eta aitzakia horregaz jo dugu berarengana.\nIbilbide luzea egin duzu honezkero Garigaz. Gari & Maldanbera izena du orain proiektuak.\nBai, urte asko daroat haregaz jotzen. Lehen, proiektuaren izena Gari zen, beste barik, baina orain dela pare bat urte berak erabaki zuen izen egokia Gari & Maldanbera zela, maldan behera ibiltzen hasi ginelako hain zuzen ere.\nLehenago maldan gora ibiltzea egokituko zitzaizuen orduan...\nHainbat urtez biok bakarrik ibili ginen proiektua aurrera ateratzen, han-hemenka (AEBetan ere jo izan dugu), gitarra bigaz, batzuetan pistak ipiniz... Momentu latzak egon ziren, berak krisi musikal latz bat izan zuen, diskografiken krisia ere etorri zen, eta abar. Lan gutxiago zegoen, kontzertu gutxiago, entzule gutxiago. Noraezean genbiltzan, gauza berriak saiatuz, eta halako batean momentua ailegatu zen non gure soinua findu genuen, proiektua bera findu genuen, eta kontuak errazago ateratzen hasi ziren, maldan behera bezala. Hori da izena aldatzearen arrazoia.\nDaborduko ez zarete bikote hutsa.\nTira, proiektuak Garirena izaten jarraitzen du, noski. Baina orain Natxo Beltran ere badaukagu bateria-jotzaile (Garigaz ibili zen Esperantzara Kondenatua diskoan) eta Oier Aldekoa baxu-jotzaile.\nHori da gitarra-jotzaile modura duzun proiekturik garrantzitsuena?\nGari asko estimatzen dut, gauza asko egin dugu elkarregaz, eta uste dut musikari handia, kantari handia eta konposatzaile handia dela. Proiektu hori asko maite dut egiten dugun musika-motagatik, baina banabil beste batzuetan ere. Esaterako Smile taldean, Getxoko talde bat da, kanporako proiekzio handikoa, asko jotzen dugu Iberiar penintsula osoko jaialdietan eta abar. Izan ere honakoa hirugarren urtea dugu biran, eten barik. Eta banabil ere Era Bateragaz. Hor gehienbat teklatuak jotzen ditu ailegatu nintzenerako gitarra-jotzaile asko zegoelako, kar kar. Proiektua Gatibuko bateria-jotzailearena da, Mikel Caballero, niretzat anaia bezalakoa da, eta hor dabiltza ere Ken Zazpiko gitarra-jotzailea, Willis Drummondeko kantaria... Eta besteren batean ere banabil, ez nago geldi.\nEstilo eszberdinetako taldeak dira?\nOso. Garirena gaur egun rock lasaia da, The Nationalen tankerakoa, oso dentsoa, ñabarduraz betea. Era Batera rock klasikoagoa da, gogorragoa. Eta Smilek Kaliforniako indie-a eta beste joera batzuk nahasten ditu.\nHainbeste proiektutan ibiltzea zer da, gustua edo beharra?\nMusikaren munduan erremantizismo handia dago, gauza asko ez dira egiten diruagatik bakarrik, baizik eta interesatzen zaizkizulako edota dibertitzen zaituztelako. Gauza gutxiago egin nezake, baina momentu honetan, egia esan, gogoa daukat hala ibiltzeko, batzuetan ozta-ozta ibiltzen banaiz ere.\nGar¡gaz jotzen zazudetela, Hertzainaken mamua dabil inguruan?\nBeti. Ez gure artean, oso argi baitakigu Gariren jarrera horrekiko zein den; aipatu ere ez dugu egiten. Baina entzuleek bai, eskatzen dituzte Hertzainaken kantuak. Guk ez ditugu errepertorioan finko, baina ia emanaldi denetan, momenturen batean, Gari ateratzen da bakarrik, gitarra akustikoa eskuan, eta Hertzainaken ale batzuk egiten ditu. Talde modura baditugu batzuk entsaiatuta, baina normalean ez ditugu jotzen.\nHortik aldendu gura izan du Garik?\nLogikoa da eboluzioa egotea artisten ibilbidean, eta hori da ederrena. Nik ez diot zentzurik aurtitzen 80ko hamarkadan modu batean jotzen zuen talde batek gaur egun modu berean jotzen segitzeari. Harrigarria gertatzen zait, nahiz eta badakidan batzuek diotela: "Zergatik ez du egiten niri gustatzen zitzaidan hura?". Ezin dut ulertu. Eboluzioa beharrezkoa da, ezin daiteke bizi beste barik kantu zaharrak joz.\nBada, hain zuzen, aspaldiko taldeen omenez sortutako taldeak ditugu barra-barra, eta arrakastatsu itxuraz.\nBeharbada jendeak revival-ak gustuko dituen momentu batean gaude. Oilo-ipurdia ipintzen dioten kantuak entzun gura ditu, gaztaroa gogora ekartzen diotelako.\nZu musikari profesionala zara aspalditik, eta egunero zaude harremanean mundu horretan sartu guran dabiltzan batzuekaz. Zer iritzi duzu egoeraz?\nKrisia maila guztietan dago, baina ez nuke esango musikaren krisi espezifiko bat dagoenik oraintxe. Inoiz baino gehiago ari da programatzen, inoiz baino kontzertu gehiago dago, inoiz baino disko gehiago kaleratzen da, inoiz baino kantu gehiago sortzen da... baina gero eta zailagoa da entzuleengana ailegatzea.\nEskaintza zabalegia delako. Musika bat plazaratu dut, eta orain, zelan lor dezaket jendea nire kontzertuetara etortzea? Hori da oraingo borroka handia, sare sozialetan eta abar, entzuleak erakartzea.\nAskok hartu dute zartakoa industrian izandako aldaketa sakonei ezin egoitzeagatik?\nBai. Jokoaren arauak izugarri aldatu dira. Daborduko ez da diskorik saltzen, zuzenekoetan bertan ez bada. Spotify dago orain, eta hortaz bizi dira dinosauro handienak ere. Mainstreamean mainstreamenak, Ed Sheeranek esaterako, milioika eta milioika entzunaldi ditu, ikaragarria da. LPak erruz saltzea amaitu da, Spotify eta halako plataformetan dauden entzunaldiak neurtzen dira gaur egun.\nEta zertaz bizi da mainstreamekoa ez den profesionala, adibidez zu?\nJotzeaz. Txartelak saltzeaz. Eta horrek sektorea erregulatzen du. Aspaldi, hemen oraindino udalek artistei errealitateagaz bat ez zetozen dirutza izugarriak ordaintzen zizkieten garaian (tira, batzuek hala egiten dute oraindino), Elvis Costellori irakurri nion, elkarrizketa batean, artista baten neurria sarrerak saltzeko duen gaitasuna dela. Ez dakit zein hiritara bazoaz jotzera, eta sarrerak saltzen badituzu, hau egiteko balio duzu.\nEta bizitzeko nahikoa da, lehen disko-salmenta zen bezala?\nEzberdina da. Hara, nik neuk beste musikari batzuentzat jotzen dut, eta ez nabil talde bat errentagarri bihurtzeko borroka horretan. Baina ikusten dut egunerokoa, eta badakit zaila dela. Cádizera zoaz jotzera, gastuak dauzkazu, bidaia, hotela... Ez bada jende-kopuru bat sartzen aretoan, ez da errentagarria, eta beti ez da jende-kopuru hori erakartzea lortzen.\nGoiena.eus 2019 eka 21 Uribe Kosta\nEkainaren 28tik 30era Irisarrin (Nafarroa Beherea) egingo den EHZ jaialdira joateko sarrera bikoitza zozkatu berri dugu. Ondoko artikuluan, Goienak...


"Zatarra, eta?" (Leire Narbaiza) - etakitto.eus\n“Zatarra, eta?” (Leire Narbaiza)\nETA KITTO 2020, Urr 28\nOin urte batzuk, sare sozial baten ezezagun batek, ni iraindu nahixan, zatar deittu zestan. Neri barre egitteko asmotan perfilleko erretratu bat hartu, eta burla egin nahi zestan jentiaren aurrian. Haluzinau egin neban, batez be ezagutu ez,eta txiripaz jakin nebalako. Kontua da, beste argumenturik ez zekanez, fisikua zala geratzen jakon eraso egiteko arma bakarra\nOso zabalduta dago atakatzia itxura kontuengaittik, batez be andrazkuori; izan be, kanpoko plantiagaittik juzgatzen gaittue zorrotz, edertasun estardar konkretu (eta ixa eziñezko) batzuk bete bihar dittugulako zihero onartu gaixezen. Azkenian, badirudi kanpuak baiño ez dabela inporta. Itxurakerixia.\nEibartarrori be behin eta berriro esaten deskue herri zatarra dakagula. Badakigu zer herri dakagun, badittugu begixak-eta. Zatarra dala bota, txiste moduan esan eta? Zer? Zer lortzen dabe horrekin? Sinpatikuak izatia ez, gero! Ez dake beste ezer esateko Eibarren gaiñian, barren! Eta Pragako alde zaharrekuak edo Tiroleko mendi aldekuak balitzaz, tira. Baiña inguruko jirakuak dira, euren herrixak edar-edarrak balitzaz lez!\nEz zagozie kokoteraiño hori entzutziakin? Ez ete da besterik ez dakela esateko gure herrixaren gaiñian, Eibar ezagutzen ez dabelako? Gaiñera, zer ardura detse herrixa zatarra izatiak? Badakixe zergaittik dan halakua? Zelan sufridu daben historixan zihar? Orduan, zer egin bihar dogu zatarrok, hil? Zer egin Eibar zatarrakin, atzera be bonbardeau barrixa egitteko?\nGraziarik ez daka. Originala be ez da. Lagako gaittue inoiz bakian?\n« Adinekoen egoitzetan bisitak egin daitezke, nahiz eta senideak beste udalerri batean bizi Zapatuan zabalduko dute Itzal Aktiboa erakusketa kolektiboa Portalean »


Maitasun falta Batez besteko 4.3 / 5 kanpo 18\nN / A, 65.2K ikustaldi ditu\nBoys Love, Komiki, Drama, Fantasy, Tiro bat, smut, Webtoons, Yaoi\n53 erabiltzailek hau markatu dute\nHajin parkeak ez du aurpegi polita baino askoz gehiago. Lanik gabe dago, pornografia gehieneko bolumenean ikusten duen gelakide gogaikarri batekin bizi da eta lineako denda irekitzeko asmo apalak ditu.\nArrebak baldintza batekin lagunduko dio ametsak lortzen: gizonezko idolo talde ospetsuaren Eight Nine taldeko autografoak lortzen baditu.\nHangyum Lee mega pop izarra bere burua atsegin ikusten duenean komuneko postuan, Hajinen iraganeko oroitzapenak ez dira bakarrik pizten.\nMaitasuna baino ezer ez duen erromantze bihurritua hasten da.\nKapitulua 45 21 daiteke, 2021\nKapitulua 44 21 daiteke, 2021\nKapitulua 43 21 daiteke, 2021\nKapitulua 42 21 daiteke, 2021\nKapitulua 41 21 daiteke, 2021\nKapitulua 40 21 daiteke, 2021\nKapitulua 39 21 daiteke, 2021\nKapitulua 38 21 daiteke, 2021\nKapitulua 37 21 daiteke, 2021\nKapitulua 36 21 daiteke, 2021\nKapitulua 35 21 daiteke, 2021\nKapitulua 34 21 daiteke, 2021\nKapitulua 33 21 daiteke, 2021\nKapitulua 32 21 daiteke, 2021\nKapitulua 31 21 daiteke, 2021\nKapitulua 30 21 daiteke, 2021\nKapitulua 29 21 daiteke, 2021\nKapitulua 28 21 daiteke, 2021\nKapitulua 27 21 daiteke, 2021\nKapitulua 26 21 daiteke, 2021\nKapitulua 25 21 daiteke, 2021\nKapitulua 24 21 daiteke, 2021\nKapitulua 23 21 daiteke, 2021\nKapitulua 22 21 daiteke, 2021\nKapitulua 21 21 daiteke, 2021\nKapitulua 20 21 daiteke, 2021\nKapitulua 19 21 daiteke, 2021\nKapitulua 18 21 daiteke, 2021\nKapitulua 17 21 daiteke, 2021\nKapitulua 16 21 daiteke, 2021\nKapitulua 15 Martxoaren 16, 2021\nKapitulua 14 Martxoaren 16, 2021\nKapitulua 13 Martxoaren 16, 2021\nKapitulua 12 Martxoaren 16, 2021\nKapitulua 11 Martxoaren 16, 2021\nKapitulua 10 Otsailaren 7, 2021\nKapitulua 9 Otsailaren 7, 2021\nKapitulua 8 Otsailaren 7, 2021\nKapitulua 7 Otsailaren 7, 2021\nKapitulua 6 Otsailaren 7, 2021\nKapitulua 5 Otsailaren 7, 2021\nKapitulua 4 Otsailaren 7, 2021\nKapitulua 3 Otsailaren 7, 2021\nKapitulua 2 Otsailaren 7, 2021\nKapitulua 1 Otsailaren 7, 2021\nMaitasun sekretu perfektua: emazte berri txarra goxoa da\nItzulera (Hirose Natsume)\nMahou Senki Nanoha Lyrical Force


Espainiako egoitza erregularizatzea | Consumer\nEspainiako egoitza erregularizatzea\nEgoitza-baimena lortzeko beharrezkoa da egoera erregularizatzea eta baimena lortzea egonaldiaren, egoitzaren, lanaren, azterlanen eta sarrera-baldintzen arabera\narabera: Asteartea, 2016ko irailaren 27a\nEspainian 46,4 milioi biztanle bizi dira, horietatik 4,4 milioi atzerritarrak diraEstatistikako Institutu Nazionalaren (INE) datuen arabera. Gure herrialdean bizi edo lan egin ahal izateko, turistaren hiru hilabeteen ondoren, egoera erregularizatu eta dagokion baimena lortu behar da, egonaldiaren, bizilekuaren, lanaren, azterlanen eta sarrera-baldintzen arabera. Artikulu honetan, Espainian bizitzeko eta/edo lana egiteko baimena lortzeko aukerak eta eskatutako baldintzak deskribatzen dira. Garrantzitsua da erroldatzea bi urtean behin berritzea, gutxienez hiru urteko egonaldia frogatzeko.\nINEren datuen arabera, Espainian 46.438.442 biztanle bizi dira, eta 4.418.898 atzerritarrak. Horietatik, ia 2,6 milioi Europar Batasunetik (EB) kanpo daude eta 2,1 milioi milioi. Errumaniarrak eta marokoarrak dira gure herrialdean bizi diren atzerritarren nazionalitate nagusiak: hemen bizi diren lau immigranteetatik bat herrialde horietatik dator. Horren ondorioz, biztanleria gaztetu egin da, erdiek baino gehiagok 40 urte baino gutxiago baitute, Erresuma Batuko, Alemaniako edo Frantziako beste herrialde batzuetan gertatzen denaren kontrakoa.\nErrumaniarrak eta marokoarrak dira Espainian bizi diren atzerritar nagusiak\nAtzerriko populazioa 35.456 pertsonatan murriztu zen, askok beren herrialdeetara (batez ere Ekuador, Bolivia eta Marokora) emigratu zuten eta beste batzuek espainiar nazionalitatea eskuratu zuten (114.207, 2015ean). 2015ean gehiago dira Espainia utzi duten pertsonak (352003) atzerrira joateko, Espainian egoitza ezarri dutenak baino (343.614). Atzerritarrak ez dira bakarrik herrialdeetara itzultzen, espainiar asko (98.934) gure mugetatik kanpo etorkizun hobearen bila dabiltza.\nNola lortu paperak Espainian\nIrudia: Guido Alvarez\nEspainian bizi eta/edo lan egiteko baimena lortzeko Atzerritartasunari buruzko Araudiak aurreikusten dituen kasu guztiak hartu ezin badira ere, hiru hilabeteko epea igaro ondoren egoera irregularrean dauden eta beren paperak erregularizatu nahi dituzten guztientzako izapide ohikoenak azaltzen dira.\nLau aukera daude jatorrizko herrialdera itzuli beharrik gabe egoitza Espainian lortzeko.\nPaperak erregularizatzeko Espainian gutxienez hiru urtez erroldatuta egon dela frogatu behar da\n1. Errotze bidezko egoitza, soziala, lanekoa edo Espainiako jatorrizko gurasoen seme-alabentzako errotzea izan daitekeena. Egoitza-baimena bideratzeko, baldintza jakin batzuk bete behar dira, errotze soziala, lanekoa edo familiarra den kontuan hartuta. Kasu horietan, indarrean dagoen pasaporte bat edo atzerritarren inskripzio-zedula bat izatea eskatuko da, gutxienez urtebeteko lan-kontratua izatea, Espainian erroldatuta dagoela frogatzea, gutxienez hiru urtez, zigor-aurrekaririk ez izatea, zigor-aurrekaririk ez izatea eta herrian bizi diren senitartekoak izatea, eta Udalak emandako gizarteratze-txostena izatea (legezko senide zuzenik ez badago).\n2. Nazioarteko babesari heltzea. Asilo-eskaera ukatu zaien pertsonak nazioarteko babesa izan dezakete, baina, Barne Ministerioaren ebazpenaren bidez, Espainian jarraitzeko baimena ematen zaie. Legez asilo-egoeran deklaratu diren atzerriratutako atzerritarrak ere sartzen dira.\n3. Arrazoi humanitarioak. Pertsona batzuek arrazoi humanitarioak izan ditzakete, beren herrialdera itzultzeak arriskuan jartzen baditu bere segurtasuna edo familiarena (gerrak, birusen bat agerraraztea, etab.). ). Hori gertatzen da delitu arrazisten, antisemiten edo beste diskriminazioren baten biktima diren biktimentzat, baita etxeko indarkeriaren biktimentzat ere, epai baten aldeko epaia badute. Gaixotasun larri bat egiaztatu ahal duten eta bere herrialdeak ematen ez dion tratamendua behar duten pertsonek, arrazoi humanitarioengatik, egoitzara jo dezakete. Kasu horietan, ez da beharrezkoa hiru urteko egonaldia egitea, eta lan bilaketa aktiboa egin behar da, bizileku- eta lan-baimena eskatzeko.\nAtzerritar batek arrazoi humanitarioak izan ditzake, bere herrialdera itzultzeak segurtasuna arriskuan jartzen badu\n4. Administrazio, epaile, polizia eta fiskalekiko lankidetza. Polizia-, justizia-, zerga- edo administrazio-ikerketa batean parte hartzen duten pertsonentzako araudiak ematen duen aukera da, ekarpen garrantzitsua egiten duena. Kasu horietan, agintari horiek baimena emateko eskatuko diete erakunde eskudunei, egoki iritziz gero. Eskaera hori Atzerritarren Bulego Bakarrari, Gobernuaren Ordezkaritza edo Ordezkariordetzari edo Poliziaren Buruzagitza Nagusian aurkez daiteke, kasuan kasuko proiketaren arabera.\nErroldatzea bi urtetik behin berritu behar da, Espainiako edo Europar Batasuneko beste herrialde bateko herritarrentzat izan ezik.\nNahiz eta ohikoa den udalak gutun bat bidaltzea errolda berritu behar dela gogorarazteko, batzuetan ez du egiten, eta orduan baja ematen zaio herritarrari automatikoki. Hori gertatuz gero, atzerritarrak ezin izango du frogatu Espainian gutxienez hiru urteko egonaldia egin izana, errotze soziala edo txartel iraunkorra eskatzen denean (bost urtekoa).\nEspainian bizitzeko baimena duen alde batera utzita, erroldatzea ez da berritzen bizi den herriko udalean.\natzerri egoitza inmigración-eu papeles-eu


zientzialariak Archives - Page 2 of 15 - Zientzia Kaiera\nbideoak kultura_zientifikoa zientzia\nabeltzaintza bideoak historiaurrea kimika\nbideoak biologia ingurumena kutsadura\nEdozein hizkuntzak bezala, euskarak ere corpusen beharra du. Testu bilduma hauek hizkuntza-lagin errealak diren heinean, berebiziko garrantzia dute hizkuntza-teknologien munduan eta ezinbestekoak dira hizkuntzalaritza-ikerketetan. Bilduma erraldoi hauek oso erabilgarriak izaten dira eguneroko bizitzan erabiltzen ditugun hizkuntza-teknologietako tresnak garatzeko. Besteak beste […]\nOrientazio Problema (Orienteering Problem, OP) matematikaren arloan aztertzen den ibilbideen optimizazio problema bat da. Saltzaile ibiltariaren problema (TSP) ospetsuaren aldaera den ibilbide-problema honen helburu nagusia da, ibilbidearen gehienezko luzera errespetatuz, bisitatutako herrietan jasotako sarien batura maximizatzen duen ibilbidea aurkitzea. Ibilbide-problema […]\nbideoak ingeniaritza medikuntza polimeroak\narrantza bideoak estatistika itsasoa matematika


Euneiz-ekin zalantzak? | Iritzia | Berria\n2021eko apirilak 29 - Gasteiz\nJoan den apirilaren 27an BERRIAn artikulu bat irakurri nuen, Josean Kerejeta enpresari ahalguztidunak eta bere inguruak Gasteizen ezarri nahi duten unibertsitate pribatu berriari buruzkoa: Euneiz unibertsitatea.\nBeste behin ere, Araban bizi den enpresari gipuzkoarrak Arabako eta Gasteizko erakundeen laguntza izango du beste mega-proiektu bat garatzen «laguntzeko», etekinak gizentzen jarraitu ahal izateko. Jakina, erakundeen eta diru publikoaren laguntzarekin (Bakh, Baskonia, Alaves eta orain unibertsitate pribatu bat!).\nArgi dago Kerejetak Gasteizen aurkitu duela bere enpresa pribatuak errentagarri egiteko leku egokia, hori bai, betiere bere inbertsioak babesten dituen diru publikoarekin eta zero arriskua izango dutenak: etekinik badago, bere enpresentzat; aitzitik, galerak badaude (Bakh) hor daude Arabako erakundeak.\nIrati Urdalletak idatzitako artikulu horrek argi eta garbi azaltzen eta argudiatzen ditu unibertsitate pribatu, garesti eta erabat elitista baten aurka egiteko dauden arrazoiak (soberan daudenak). Baina harrigarriena amaiera da: Ikoitz Arrese EH Bilduko legebiltzarkidea eta Hezkuntza idazkariaren ahotan, oposizioko indar nagusiak (bai Araban, bai EAEn) onartu du ez dutela unibertsitate eredu horren inguruko jarrera zehatzik. Hori irakurtzean begiak arranpalo gelditu nintzen. Euskal Herrian indar gehien duen ezkerreko koalizioak zalantzak ditu unibertsitate pribatu bat ezartzeko ikuspegiaren aurrean. Unibertsitate pribatu horrek laguntza publikoa jasoko du, eliteei zuzenduta dago, eta gure unibertsitate publikoen konpetentzia zuzena da, irizpide unibertsalik gabe, baliabide ekonomiko gutxien dituen jendeak ordaindu ezin duen kostuagatik, segregatzailea...\nOinarrizko militante gisa, nire ordezkaritza politikoak erantzun azkarragoa izatea nahi nuke, eta jakina, kontrakoa, arlo publikoaren aurkako eraso argia baita. Hasieratik gidatu behar genuen zentzurik gabeko proiektu honen aurkako jarrera, baina beldur naiz ez ote dugun berriro utzi elite kontserbadoreek nahierara egin eta desegin dezaten. Zuzendu eta borrokatu gaitezen gurearen alde, publikoaren alde.


Hezkuntza laiko - Wikipedia, entziklopedia askea.\nHezkuntza laikoa erlijioa eta hezkuntza banatzen dituen hezkuntza mota da.\nLaiko hitza grekotik dator, laikós (herriko norbait) esan nahi du eta jatorriz, testuinguru erlijioso batean erabiliko da. Estatu laikoaren inguruan hitz egiterakoan, 1979an Frantziako iraultzan kokatu beharko gara. Bertan, estatua eta elizaren arteko banaketa gertatu zen eta izugarrizko kritika egin zitzaion erlijioari honek, gizartea eta politika kontrolatzen zituelako. Hezkuntza laikoa berriz, gizarte osoari zuzendua dago nahiz eta bertan, kultura eta ohitura desberdinak egon. Edozein erlijio motatik kanpo geratuko da hezkuntza mota hau eta bere helburua, ezagutza desberdinak transmititzea izango da, beti ere, erlijioa alde batera utziz. Honek jarraitzen duen korrontea, laizismoa izango da, kontzientziaren askatasunean eta erlijioak inposatzen dituen balore moralak edo arau partikularrak at uzten oinarritzen den pentsamenduaren inguruko korrontea. Hezkuntza bizitzako garapenik garrantzitsuenetarikoa izango da. Honek, pertsonak gizarteratzeko eta hauei irakasteko erantzukizuna daukalako. Horrela, gure garapen etiko eta intelektual egoki batera heltzeko. Gurasoen erabakia izango daiteke haien seme-alaben hezkuntza mota aukeratzea eta honetaz gozatzea gizartearen eskubide bat da. \n4 Lehen eskola laikoak\nHezkuntza laikoak ikasleei irakasteko orduan, ez du erlijiorik jarraituko eta era berean, ez ditu gutxiesten. Hau estatuak zuzendua egon daiteke edo eta erakunde akademikoen eskutik batez ere, eskolak pribatuak direnean. Hezkuntza mota hau gizarte osoari zuzendua egongo da, desberdintasunak alde batera utzita batez ere, pentsamendu erlijiosoei dagokienean edo eta ez dutenean ezertan sinesten. Honek ez du esan nahi, balore erlijioso edo eta ateoen aurka doanik baizik eta eztabaida hauetaz kanpo geratu nahi du. Honek jakintzaren kudeatzaile bezala, arrazoimena eta enpirismoa erabiltzen ditu. Gaur egun, Mendebaldeko Herrialde gehienetako hezkuntza laikoa da eta hein handi batean bertako estatu edo gobernu mota zerikusi handia izango du, erakunde erlijiosoak alde batera utziz. Ikasle guztiek Hezkuntza berbera jasoko dute beraz, jasotako jakintzak ere berberak izan beharko dira eta hauek; modu laiko, demokratiko eta sekularrean oinarriturik eskainiko dira. Ondorioz, laizismoaren ideiak erlijioarenganako askatasuna soilik adierazten du. Helburu bezala, berdintasunean heztea izango dauka. Beraz, ez du inolako erlijio motarik baztertzeen, haienganako errespetua erakutsiz eta ikasleei ere hori transmitituz..\nHezkuntza laikoaren jatorria, Frantziar Iraultzan koka dezakegu. Bertan erlijioa zalantzan jartzen hasi ziren eta horrela, elizaz kanpo geratzen ziren espazio laiko eta etikoei ateak zabaldu zitzaizkien. Momentura arte, monarkia absolutuak indar handia zeukan eta ondorioz, elizak egunerokotasunean eragin handia zeukan. Beraz, arrazionalismo zein enpirismoaren aldeko ideak zabaltzeko. Hezkuntza erabiltzea beharrezkoa ikusten zuten, Hau da, tresna eraginkorrena.\nHezkuntza mota hau Frantziar Errepublikako ezaugarrietako bat da. Lehen aldiz, IV.Errepublikako konstituzioan ezarri zuten eta hamabi urte geroago, V.Errepublikan berriro onartu izan zen. Gaur egungo Frantziar Konstituzioan, 2. artikuluak honako hau dio: " Frantzia banandu ezin den Errepublika bat da, laikoa, demokratikoa eta soziala. Denok ditugu eskubide berdinak , inolako bazterketarik egin gabe." Beste alde batetik, Giza Eskubideen deklarazioan ere horrelako eskubideak agertzen dira. Hainbat pentsalari edo filosofo gehitu ziren iraultza honetara, hala nola, Rene Déscartes edo Isaac Newton gizakion pentsamendua ikertuz baina hainbat unibertsitatek haien ideaiak baztertu zituzten. XVIII.mendeari dagokionez, hainbat entziklopedistek haien artean, Rosseauk Europar kulturaren abangoardia osatu zuten baina hauen dotrinak ere ez ziren unibertsitateetan irakatsi. Bertan galarazia zegoenez, ikasleek haien etxeetan ikasten zuten filosofia eta horrela, jakintza berriak barneratzen hasi ziren.\n1905.urtea esanguratsuena izango zen, bertan gertatu zelako estatu eta elizaren arteko banaketa eta honela, bertako errepublikak antolatuko zuen, hezkuntza publikoa, laiko bihurtuz. Ez ziren eskola katoliko eta pribatuak debekatu baina publikoei zegokienez, gobernuak antolatuko zituen, ikasketa plana eginez eta azterketetako edukia ere zuzenduz. Estatuak zuzendua zegoenez, elizak ez zeukan ahotsik unibertsitate eta goi.mailako ikasketetan. Ondorioz, sinesmen kristaua pribatasunera igaro zen baina honek ez du esan nahi, guztiz desagertu zenik , jai erlijiosoak ospatzen jarraitzen ziren . Bukatzeko, Frantziarren iraultza jarraiturik beste herrialde batzuk ere haien sistema aldatzen hasi ziren. \nMexikori dagokionez, Hezkuntza laikoaren oinarria, XIV. mendean kokatu dezakegu, baina martxan jarri zuten lehenak liberalek egindako hezkuntza legeak izango ziren. Beraz diktadura osteko altxameduaren ezaugarri nagusienetariko bat hezkuntzan egindako erreforma izan zen. Hau askea, dohainik eta laikoa jarriz. Aldi berean, Frantzian bezela, Estatuak kontrolatuko zuen eta horrela, jarraitu beharreko curriculum.-a ere haiek antolatuko zuten.\nEspainiaren kasuan ere, gatazkak mende horretan hasi ziren batez ere, laizismoaren korronteak gidaturik eskola publikoak berritzen hasi ziren baina, Frankismoak kalte handia egin zuen eta denbora luzean, hezkuntza bere menpe egon zenez katolikoa zen eta ez zen ezer aldatu, 1978. urtean konstituzioa berantolatu zuten arte. Bertan Hezkuntzako Lege Orokorra zegoen martxan eta ez zirenez, haien helburuak bete 1985.urtean LODE Hezkuntza legea jarri zuten. Bertan eskola kontseiluaren irudia agertu zen eta horrela, denen artean hezkuntza publikoa hobetzeko ahaleginak egin zituzten. Hezkuntza, dohain eta laiko bihurtuz. Beti ere, herrialde guztietan bezala, Gobernuak gidatua izango zen.\nIrakasten dena jakintzan oinarrituko da. Hala nola, arrazoimenean eta espiritualaren gainetik akademikoa jarri beharko da.\nHartutako erabakiak, eskolen idein arabera izango dira hórrela hauek barneratzeko modurik egokiena bilatuko da.\nErlijio edo espiritualtasunaren gainean hausnarketak egitea beharrezkoa da.\nEsperientzia positibo edo negatiboak alde batera utzi beharko dira.\nEskola honetan barneratutako baloreak familiarekin bat joan beharko dira.\nLehen eskola laikoakAldatu\nLehen azaldu bezala, Hezkuntza laikoarenganako defensa protestanteek hasi zuten beste erakunde batzuen laguntzaz. (1880) Horrela eliza katolikoen aurka jarri ziren. Sevillako kongresuari kasu eginez, lehen eskola laikoak 1883.urtean Alicanten sortuak izan ziren. Hasiera batean, neskek eskola zen eta gauetan langileentzako klaseak ematen zituzten vaina azkenengo hau, 1885.urtean desagertu egin zen. Eskola hau, Bartolomé gabarró Katalanak sortu zuen eta hurrengo urteetan ere Hezkuntza mota honengaitik borrokatu zuen. Beste alde batetik, Kataluinako hainbat eskolen sorreran ere parte hartu zuen. Hainbat arazorengaitik, erbesteratua izan zen eta bere pausoak, Juan Cabot-ek jarraitu zituen batez ere, Alicanteko eskola laikoen proiektua.\n↑ (Gaztelaniaz) «Definición de Educación Laica» Definición ABC Noiz kontsultatua: 2018-03-29.\n↑ «Educación Laica» Definición MX Noiz kontsultatua: 2018-03-29.\n↑ (Gaztelaniaz) «La educación religiosa y laica en Francia y Alemania - Observatorio del Laicismo - Europa Laica» laicismo.org Noiz kontsultatua: 2018-03-29.\n↑ (Gaztelaniaz) «Orígenes de la Educación Laica en México - Blog de Fernando López Alanis» Blog de Fernando López Alanis 2012-01-18 Noiz kontsultatua: 2018-03-29.\n↑ (Gaztelaniaz) «Archivos públicos al servicio de la Iglesia de Castilblanco - Observatorio del Laicismo - Europa Laica» laicismo.org Noiz kontsultatua: 2018-03-29.[Betiko hautsitako esteka]\n↑ (Katalanez) «PRIMERAS ESCUELAS LAICAS» CES - ALACANT OBRERA 2010-08-24 Noiz kontsultatua: 2018-03-29.


Mikel Burzako EAJ-PNVren ordezkari Luis Lacalle Pou Uruguaiko presiden\nEBBren Kanpo Harremanetarako burukide arduraduna Montevideora bidaiatu da Partido Nacional-eko hautagaiaren inbestiduran izateko. EAJ-PNVk aspaldiko harremanak ditu Uruguaiko alderdi politikoarekin\n28 Otsaila | EBB\nMikel Burzako Euzkadi Buru Batzarreko Kanpo Harremanetarako burukide arduraduna, Montevideon izan da Partido Nacional-eko ordezkari gisa Uruguaiko 42. presidentea izango den Luis Lacalleren inbestidura ekitaldian. Partido Nacional edo “Partido Blanco” ezizenez ezagutzen denak, ideologia liberal, nazionalista eta humanista aitortzen du eta herrialde horretako alderdi tradizionaletako bat da. Bestea Partido Colorado izenekoa da eta biak sortu ziren Uruguayko Estatua sortu zen aldi berean. Partido Nacional deritzona Uruguaiko presidentetzara iritsiko da duela 25 urte gobernutik kanpo geratu ondoren. Presidente berria Luis Alberto Lacalleren semea da, hain zuzen ere Partido Blancoko azken presidentea izan zenarena. Erreferente politikoa ere bada EBBko Presidente Andoni Ortuzarrentzat, hurrengo presidentearen aitarekin harreman pertsonal eta politiko hurbilak izan zituela aintzat harturik. EAJ-PNVk inbestidura ekitaldirako jaso duen gonbidapena bi alderdien artean dauden harreman historikoen eta adiskidetasun harremanen baitan kokatzen da.\nIragan urriko hauteskunde presidentzial eta parlamentarioek oso Parlamentu zatitua eratu zuen Uruguain. Frente Amplio alderdiak azken legealdietako gehiengoa galdu zuen. Luis Lacalle Pouk bigarren hautespen aldian irabazi zion Daniel Martínez Villamili, Tabaré Vázquez presidente ohiaren ondorengoari.


Kontzertu solidarioa Bilborock-en - Bilbao Gazte\nKontzertu solidarioa Bilborock-en\nAskabide elkartearentzat dirua biltzeko asmoz, datorren maiatzaren 22an jardunaldi solidarioa ospatuko da Bilborock-en, arratsaldeko 18:30etatik aurrera. Besteak beste, Aitor Jauregi musikari bilbotarrak kitarra klasikoko kontzertua eskainiko du. Sarrerak 5 euro balioko ditu.\nJardunaldiak ez du bakarrik musika izango, izan ere, bertoko artistaren kitarra klasikoko kontzertuaz gain, Askabidek aurkezpen eta erakustaldia antolatu ditu Bilborock-en. Elkartearen ordezkariek ikus-entzunezko materialaz baliatuko dira euren Mari Makeda proiektuaren berri emateko. “Bilbao Balioen Hiria Sariak” programan saritua izan zen Mari Makeda. Horrez gain, Askabideko emakumeek diseinatutako eta egindako erropaz osatutako erakustaldia ere egongo da.\nBilboko Udalak sustatuta, eta Ideiak Martxan programaren eremuan, jaio da ekimen hau. Esan bezala, Askabide elkartearentzat dirua biltzea du helburu; irabazi asmorik gabeko erakunde honek gizarte-bazterkeria jasaten duten emakumeen inklusioa eta normalizazioa lortzeko dihardu lanean.\nPrevious Bisita gidatuak Bilbo Zaharreko erakusketa eta sorkuntza guneetara\nNext Aste Nagusiko “Bertako Pop Rocka-Pop Rock Local” lehiaketan aritzeko epea zabalik


Jarduera fisikoko eskumuturrekoak | Consumer\nEskumuturrekoak dira gehien erabiltzen diren osagarrietako bat\nSmartphone-fabrikatzaileak moda-osagarrietako baten merkatura merkaturatu dira aurten; eskumuturreko zenbatzaileak deitzen zaie, pantaila bati buruzko datuak egunero erabiltzen baitituzte erabiltzaileek egunero egiten dituzten jarduera fisiko gehienek. Azken hamabi hilabeteetan, jarduera fisikoa erregistratzeko gailuen kopurua esponentzialki hazi da, eta, mugikorrarekin duen harremana dela eta, marka handiek beren proposamenak egiteko denbora kontua zen. Artikulu honetan, eskumuturreko kuantifikatzaileen arloko berrikuntza nagusiak azaltzen dira.\nMerkatuko eskumuturrekoenen artean Fitbit dago, saltzeko eredu desberdinak dituena (Fitbit Flex, adibidez), eta jarduera eta lo egiteko monitore bat du, edo Zip eta One, pintza formako diseinu bat dute gerrikoan edo arroparen artean jartzeko. Hala ere, enpresa honek oraingoz kendu egin behar izan du bere azken eskumuturrekoa, Fitbit Force, fabrikazioan erabilitako materialen azaleko narritadura gertatu baita.\nBerrikuntzarik aipagarrienetako bat Garmin-en zenbatzailea agertzea izan da\nBestalde, Jawbone Up enpresak bere eskumuturreko hirugarren belaunaldia aurkeztu du berriki, eta automatikoki sinkronizatzen du Bluetooth 4.0 konexioaren bidez, baita merkatuko eskumuturrekoak ere. Eskumuturreko horrek, ordea, ez du pantailarik, eta, beraz, Bluetooth 4.0 duen telefono mugikorra erabili behar da datuak eskuratzeko. 150 euro balio du.\nMerkatu-segmentu horretako beste berrikuntza nabarmenetako bat Garmin zenbatzailea (VivOfit) agertzea izan da. Garmin GPS dispositibo eta kirol-jardueraren neurgailuetan espezializatutako fabrikatzailea da, eta fitness honetan hainbat berrikuntza ditu lehiakideekiko: besteak beste, 50 metrora urperagarria da eta, ekoizlearen arabera, urte bateko iraupena du. Kostua 119 eta 149 euro bitartekoa da, bihotz-maiztasuneko neurgailua badu.\nSamsung telefono mugikorren fabrikatzaile korearrak ere kuantifikazio-osagarri bat du, Samsung Gear Fit izenekoa, eta markako telefonoekin bakarrik lan egiteko pentsatuta dago. Gaur egun, bateragarria da Samsung-en 20 telefonorekin, baita Galaxy S5 berria ere. Eskumuturrekoa jarduera fisikoa neurtzen du eta telefonoaren jakinarazpenak jasotzeko aukera ere ematen du. Ezaugarri nagusietako bat SuperAMOLED 1,84 hazbeteko pantaila kurbatua da, 432 x 128 pixeleko bereizmena duena, gailu-mota horietan muntatzen diren gainerako pantailena baino askoz ere handiagoa. Zenbatekoa 199 eurokoa da.\nSony zerbitzuari dagokionez, Sony SmartWear eskumuturrekoa erabiltzaileen jarduera fisikoa neurtzeko eta Bluetooth 4.0 bidez sinkronizatzeko pentsatuta dago, 4.4 bertsioa edo handiagoa duen Android telefonoarekin. “Core” izeneko unitate kuantifikatzailea du, eta hainbat koloretan merkaturatzen da. Datuetara sartzeko, aplikazio bat du Android izenekoa, Lifelog izenekoa, eta erabiltzailearen eguneroko bizitzaren erregistro gisa aurkezten da; izan ere, modu kronologikoan gordetzen du hura mugimenduan dagoenean hartutako musika edo argazkiak. Aldez aurretik eros daiteke 99 euroko prezioan.\nLG Lifefband Touch kirol-eskumuturrekoa Ios 6 edo berriagoa eta Android 4.3 edo berriagoa duten telefonoekin bateragarria da, baina LG G2 eta Samsung Galaxy S4 terminalekin ere funtzionatzen du. Ukipen-OLED pantaila bat du, jardueraren datuak ikusteko eta hari lotutako mugikorraren musika-erreprodukzioa kontrolatzeko. Bihotz-erritmoaren neurgailua duten haririk gabeko aurikularrekin batera merkaturatzen da. Prezioa 180 dolarrekoa da.\nEskumuturrekoen arazoetako bat da eskuetako mugimendu zakarrek eman ez diren urratsak egitea eragin dezaketela\nEskumuturreko itxurako jarduera kuantifikatzaileen arazorik ohikoenetako bat da eskuetako mugimendu zakarrek eman ez diren urratsak egitea eragin dezaketela. Gainera, horrelako eskumuturrekoek ez dute erabiltzaileen beste ariketa batzuk neurtzen, hala nola bizikletan ibiltzea, igeri egitea edo fitness makinetan aritzea. Eragozpen horiek konpontzeko aukeretako bat Fly Fit da, orkatilan ipintzeko eskumuturrekoa. Hasieran crowdfunding bidez finantzatuta, Fly Fit-ek erabiltzaileen jarduera fisikoaren neurketaren zehaztasuna bilatzen du. 119 dolarreko prezioan eros daiteke.\nHaurrentzako zenbatzaileak ere badaude. bibitz haririk gabeko podometro digital txikia da, eta txikienentzat diseinatuta dago, diseinuagatik eta ezaugarriengatik, baina helduek erabil dezakete. Horretarako, bi aplikazio ditu mugikorrentzat: haurrentzako bat, app eta eduki esklusiboetarako sarbidean sarituak lor ditzakeena, eta datuetarako sarbide osoa duen helduentzako programa. Osagarri horren kostua 39 dolarrekoa da.\neskumuturreko zenbatzaileak fitbit-eu galaxy gear-eu weare hardware


Lehiaketen egutegia - (H)ilbeltza Beka\nEpea: * ekainak 23\nAntolatzailea: Baztango Udala\nLiteratura mota: Literatura beltza\nLuzera: 145.000 karaktere gutienez\nDiru kopurua: 3.000 €\nEUSKAL HERRIAN LITERATURA BELTZA SUSTATZEKO (H)ILBELTZA BEKA 2017 urteko diru-laguntzaren oinarriak Lehendabizikoa.\nDiru-laguntzaren xedea Baztango Udalak (H)ILBELTZA elkartea eta Txalaparta argitaletxearen laguntzarekin, euskal literatura beltza hedatu eta munduko literatura beltza euskaratzeko asmoz, HILBELTZA BEKA proposatzen du.\nKopurua Deialdi honi 6.000 euro esleituko zaizkio, Udalaren 2017. urteko aurrekontuko “1-3350- 4890000 EUSKARA DIRU-LAGUNTZAK” kontusailaren kargura esleitu ere. Lagin irabazleari 3.000 € emanen zaizkio hasiera batean (2017ko irailan) eta idatzia akitzerakoan bertze 3.000 €\nArgitalpena Deialdi hau iragarriko da Nafarroako Aldizkari Ofizialean, Baztango Udalaren webgunean, udaletxeko iragarki-oholean eta eskualdeko komunikabideetan.\nAurkezteko epea eta lekua. Deialdirat aurkeztu nahi dutenek, Eranskinean heldu den bezala, narratibako lanak (eleberri edo ipuin-bildumak) egiteko proiektuak aurkeztu beharko dituzte, jatorrizkoak eta euskaraz sortuak, beren zatiren bat edota osotasuna inon argitaratu gabea dutenak, sarituak izan ez direnak eta bertze inondik moldatuak ez direnak. Lanak aurkezteko epea deialdi hau Nafarroako Aldizkari Ofizialean argitaratzen den egunean hasiko da. Eskaria egin beharko dute 2017ko ekainaren 23a baino lehen Baztango Udaleko erregistroan.\nDeialdi honetan parte hartu nahi duen orok Baztango Udaleko Erregistroan “(H)ILBELTZA BEKA” izena daraman gutunazala hertsirik aurkeztu beharko du eta horren barnean, bertze 2 gutunazal, horiek ere hertsirik: 1. Gutunazala, “PROIEKTUAK” (gutunazalean adierazi): -\nBortzgarren puntuko a) eta b) dokumentuak. 2. Gutunazala “IDAZLEA” (gutunazalean adierazi): - Eskaera eta bortzgarren puntuko c) eta d) dokumentuak. 2 Epaimahaiak, jasotako proiektu guztiak aztertuko ditu eta haien arteko bat izendatuko du irabazle 2017ko irailaren 15a baino lehen. Aurkeztutako lanek behar adinako kalitaterik ez dutela iritziz gero, beka eman gabe uzten ahal dute epaimahaikoek. Erabakia publiko egin baino lehen, Baztango Udala paratuko da irabazlearekin harremanetan. Luzera aldez aurretik zehazten zaila bada ere, liburua osatzeko adina izan beharko du: 145.000 karaktere gutienez. Bitarte horretan egileak hasmentako proiektua aldatu nahi izanen balu, epaimahaikoei jakinarazi beharko die aldaketaren berri eta haien onespena jaso beharko du. Sariaren onarpenarekin batera, idazleak hurrengo urteko epaimahaian kide izatea ere onartzen du. Idazlan irabazlearen jabetza diru-laguntza jaso duen egilearena izanen da. Alabaina, lan horrek ezingo du bertze inongo beka edo saririk jaso, ez laguntzaren aitzinetik ez eta ondotik ere, argitaratu osteko sariak izan ezik. Bortzgarrena. Eskaerarekin batera aurkeztu beharreko agiriak. Eskariarekin batera aurkeztu beharko dute: a) Landu nahi duen kontakizunaren azalpena, 2-4 orri bitarteko luzerakoa, egoki iritzitako ezaugarriak zehaztuz, hala nola, argumentua, egitura, luzera, estiloa, etab. b) Idazlanaren lagina edo erakusgarria, 30.000 karaktere ingurukoa, ez nahitaez kontakizunaren hasmentakoa, baina bai zati bakarra osatzen duena. c) Nortasun Agiri Nazionalaren kopia. d) Laguntza zein banku-kontutan jaso nahi duen eta hori eskatzailearen izenean dagoela ziurtatzen duen banku-etxearen agiria. e) Aipatu agiri horiek jatorrizkoak izan behar dute, edo, bestela, kopia konpultsatuak. Aurkezturiko dokumentazioa osaturik ez badago, interesdunari dagokion dokumentazio osagarria hamar eguneko epean aurkeztea galdeginen zaio. Seigarrena. Idazlana edo proiektuaren aurkezpena. Eskatzaileak laguntza emanen zaiola jakinarazi ondotik urte bateko epean aurkeztu beharko du idazlana; Epea gainditurik ez da lanik onartuko eta udalak emandako dirulaguntza erreklamatzen ahalko du. 3 Idazleak bere lana entregatuko ez balu, edo idazlan horren izaera eta kalitatea, epaimahaikoen iritziz, proiektuan azaldutakoen aldean nabarmen kaxkarragoak balira, idazleak itzuli egin beharko du jasotako dirua. Laguntzaren jasotzaileak liburua buruturik EUSKAL NOBELA BELTZAREN ASTEAren barnean egiten den IDAZLEEKIN SOLASEAN ekimenean parte hartuko du. Zazpigarrena. Balorazio, kudeaketa eta ebazpen organuak. Aurkeztutako lanak helburu horrekin osaturiko batzordeak baloratuko du. Bertan Udalaren ordezkaria (Joseba Otondo), Txalaparta argitaletxearen ordezkaria (Mikel Soto) eta (H)ilbeltza taldearen ordezkaria (Amagoia Iban) egonen dira epaimahaiburu. Ebaluazio batzordea izanen da bekaren inguruko prozedura bideratuko duen organoa, eta proposamena eginen dio Tokiko Gobernu Batzordeari, ebazteko eskumena duen organoa. Nolanahi ere, beka eman gabe utz daiteke, epaimahaiaren iritziz aurkeztutako proiektuetatik bakar batek ere ez badu gutxieneko kalitaterik erdietsi. Zortzigarrena.\nBalorazio irizpideak. Sorkuntzan: Aurkeztutako proiektua genero beltzekoa izatea eta lanaren originaltasuna eta kalitatea baloratuko dira. Bederatzigarrena. Esleipenaren ezeztapena, betebeharrak ez betetzeagatik. Baldin eta esleipendunak ez baditu oinarri hauek ezarritako epeak _idazlana aurkeztekoak edo epaimahaiari lanaren egoeraren berri ematekoak_ errespetatzen, edo eskatutako agiriak ez badira aurkezten, edo lanak ez baditu proiektuan ezarritako ezaugarriak bete, edo proposatutako idazlana baino aise ere kalitate gutxiagokoa bada, balorazio batzordeak Udalaren organo eskudunari eskatzen ahalko dio laguntzaren esleipena ezeztatzeko; halako kasuan, esleipendunak jasotako dirua itzuli beharko dio Baztango Udalari. Hamargarrena. Idazlanaren argitalpena. Idazlana argitaratzen bada udalari 10 ale dohainik eman beharko zaio Deialdian parte hartzen dutenek horri buruzko arauak oro onartuko dituzte eta men eginen diete Baztango Udalak hartzen ahal dituen erabakiei; epaia apelaezina izanen da. Lehiaketaren oinarriak ez betetzeak lehiakidea kanporatzea ekarriko du berekin.\n4 Txalaparta argitaletxeak argitaratuko du idazlana. Epaimahaikoek onespena ematen dutenetik sei-zazpi hilabeteko epean karrikaratu beharko da liburua, eta bertan, bekaren aipamena eginen da nahitaez. Hamaikagarrena. Arau-hausteak eta zehapenak. Arau-hauste eta zehapenei dagokienez, Diru-laguntzei buruzko 38/2003 Legeak, azaroaren 17koak, xedatutakoak aginduko du. Hamabigarrena. Datuen babesa. Eskatzaileen datuak abenduaren 13ko 15/1999 Lege Organikoan ezarritakoaren arabera tratatuko dira. Hamahirugarrena. Aplikatuko den araudia. Deialdi honetan aurreikusten ez den orotarako Toki-Administrazioari buruzko 6/1990 Foru Legea, uztailaren 2koa, eta Diru-laguntzei buruzko 38/2003 Foru Legea, azaroaren 17koa, aplikatuko dira. Hamalaugarrena. Ebazpena eta helegiteak. Deialdi honek administrazio-izaera dauka, eta, horrenbestez, Udalak du ahalmena hala hori lehenik interpretatzeko nola haren aplikazioan eta ebazpenean sor daitezkeen gora-beherak oro ebazteko. Emanen diren administrazio-ebazpenen aurka ondoko errekurtso hauetako bat paratzen ahal da, aukeran: _Berraztertzeko errekurtsoa, administrazio-egintzaren egile den organoari zuzendua, hilabeteko epean, errekurritzen den egintza jakinarazi edo, bestela, argitara eman eta biharamunetik aitzina. _Gora jotzeko errekurtsoa, Nafarroako Administrazio Auzitegiari zuzendua, hilabeteko epean, errekurritzen den egintza jakinarazi edo argitaratu eta hortik aitzina. _Administrazioarekiko auzi-errekurtsoa, Iruñeko Administrazioarekiko auzien Epaitegiari zuzendua, bi hilabeteko epean. Epe hori errekurritzen den egintza jakinarazi edo argitaratu eta biharamunetik aitzina kontatuko da.\n5 ERANSKINA I. Parte hartzeko eskaria Jaun/ Andrea: NAN: Telefonoa: Helbidea: Baztango udalak Txalaparta eta (H)ILBELTZAren laguntzarekin antolatu duen EUSKAL HERRIAN LITERATURA BELTZA SUSTATZEKO BEKAren deialdirat aurkezten dut nere burua, horretarako, deialdiaren oinarriak eskatzen duen dokumentazioa aurkeztuz: Baztanen, 2017eko, n, a. Eskatzailearen sinadura: Aurkezturiko dokumentazioa: a) Eskaria ERANSKINA b) Kontakizunaren azalpena, c) Lanaren lagina d) Nortasun agiriaren kopia e) Banku-etxearen agiria.


Gaurko Argentinan gaindi — Euskal kultur erakundea\nMigratzaile guzien ametsa sorterrira itzultzea da. Baina gehienetan ametsak ez du biharamunik Orduan, atzerriratua saiatzen da herriaren irudi bat gogoan atxikitzen, edertuko duena, batzutan ere mito bihurtuz.\nGizonek, emazteek, haurrek, langileek, langabeek, erretretatuek Horiek orok sentitzen duten nazka eta larritasuna adierazten dute mezu hau oihukatuz : «Alde hemendik, denak !»\nEuskalduna izatea Argentinan\nEuskaldun gutti itzuli dira sorterrira. « Amerikanoen » itzuleraren arkitektura-aztarnak gelditzen zaizkigu Baionan, Uztaritzen, Donibane Garazin Etxe hauetarik batzuk argi eta garbi erakusten dute jabeak « erreusitu » duela.


Emakume langilearen borroka |\nmarzo 8, 2014 noviembre 26, 2015 por kimetzkide\nEmakume langileak bere eskubideak lortze aldera bideratu beharreko borrokaz mintzo garenean, ezinbestekoa dugu honen zapalkuntzaren arrazoi materialak aztertzea. Nola ez, klasezko gizartea eta honek sortzen duen gainegituraren osagaiak; bereziki, patriarkatua. Baina emakume langilearen omenezko egun honetan eman diezaiogun begirada bat mugimendu feministaren historia hurbilari, egungo mugimendu feministaren egoera ulertarazteko.\nLehenengo estatu burgesek emakumearekiko adierazi zuten erabateko bazterketaren aurrean, intelektual liberal batzuek arbuiatze hori salatzeari ekin zioten. Baina mugimendu feminista burgesaren hasiera AEBko Gerra Zibilaren ondorio izan zen esklabotzaren deuseztapenean topa genezake. Batik bat abolizionisten emazteek bultzatuta, berehala egun bizirik diharduen kontraesan arrunt garrantzitsua azaleratu zitzaien emakume beharginekin harremanetan jartzerakoan: emakume burgesen eta beharginen arteko klase antagonismoa; eta horrekin batera, erreibindakazio idealisten baliogabetasuna emakumezko beharginaren zapalkuntza bikoitzari aurre egiterakoan.\nIraganak iragan, egun zapalkuntza sistemaren parte den feminismo burgesaren kontraesan berberek indarrean jarraitzen dute, ez baitira gai azaleko planteamendu idealistetatik haratago sakontzeko, “gizonaren kontrako emakumearen borroka” legezko harreman dialektikoak teorizatzera daramatzanak. Horrelako plantemenduak, ekibokatuak izan ez ezik, barrikadaren bestaldean kokatzen direla azpimarratu beharrean gaude.\nEmakume langilearen borrokak klase borrokaren dinamikaren barruko aldarrikapena izan behar du; bestela esanda, emakume langileak kapitalismo eta patriarkatuaren aurkako borroka egin behar du, jakinik soilik gizarte komunista batek bermatuko dituela erabateko berdintasuna eta dominazio forma patriarkal ororen suntsiketa; beti ere, aurretik proletalgoarendiktadura indartsu batek aldapa leunduta.\nKAPITALISMO ETA PATRIARKATUAREN AURREAN, BORROKA IRAULTZAILE ANTOLATUA!


xabier erkiziaren soinu unibertsua makala Gutxitan izaten du batek Xabier Erkiziaren moduan hain gertukoa eta hainbeste alor jorratzen dituen pertsonaia elkarrizketatzeko aukera. Musikazale eta "beste musiken" esploratzaile, konpositore eta instrumentu aunitzen jolea, bakarkako proiektu ezberdinetan murgilduta (Gutariko Bat, Voodo Muzak, Exxon Valdez, Kobak, Atekaleun,...) eta beste hainbatekin kolaborazioak eginaz han eta hemen (Xabier Montoia, Cafe teatro, Alejandra & Aeron., Mattin, Rosy Parlane, Enrike Hurtado,...). Ekoizle eta moldatzaile (Miztura), Euskal Herriko jaialdirik underground-enaren zuzendari (Hertz jaialdia-Bera), kazetaria (irratia, telebista eta prentsa), ilustratzailea, diseinatzaile grafikoa, bideoartista (zulo beltza) eta hilabete batzuetatik hona AudioLab laborategiko koordinatzailea. Bertan egin genuen zita, bere lehendabiziko workshop edo audio tailerra prestatzen dabilen gunean hain zuzen. "IXI SOFTWARE Interfacing Sounds" izeneko tailerra Enrike Hurtado eta Thor Magnusson-ek eman behar dute eta ordenadore bitartez eginiko soinu programazioak jorratzen ditu. Minidisk-a martxan jarri aurretik elkarrizketa hiru zatitan banatzea proposatu nion eta ongi iruditu zitzaion.\nLanbide eta ibilbide musikala\nGaztetatik grina berezia sentitzen du irrati munduarekin bere lehenbiziko irratsaio musikalei esker Xorroxin Irratian. Bilboko irrati telebista eskolan ikastea erabakitzen du (nire moduan kuriosoki) eta denboraldi hartan beste irratsaio batez arduratzen da, Irola Irala Irratian, eta era berean desagertutako El Tubo aldizkarian artikuluak idazten hasten da "...El Tubo-n nolabait ordura arte behintzat aldizkarietan hitz egiten ez zen musikari buruz hasi nintzen idazten eta horrek neurri batean eraman zidan artikulu gehiago idaztea Entzun erako edo Egunkarian...". Beranduago sortzen du eta arduratzen da eskualdeko Ttipi-Ttapa Telebistaz (Bera inguruko 30 herrietan ikusten den telebista), lau urte egin zuen lan bertan. Aitortzen du egun ez dela kazetaritzan jarduten , salbuespen txikiak eginik artikuluren bat eskatzen diotenean, "...kazetaritza lehen ofizio bat zen niretzat eta orain afizio bat gehienbat...".\nMusikari dagokionez bere lehendabiziko esperientzia zein den galdetu eta txikitan euskal folk-aren inguruan ibilia dela erraten dit hain zuzen txistua, eskusoinua eta atabala jotzen, eta bertsolaritzan ere aritua dela. Baina aitortzen dit rock kulturaren barruan bere lehenbiziko esperientzia nahiko xelebrea izan zela: “...denboraldi hartan Napartheid izeneko komikian kolaboratzen nuen eta handik sortu zen proposamena Kojon Prieto y Los Huajalotes-en abesti bat egiteko, hitza idatzi eta kanta prestatu ondoren Negu Gorriak-ren abesti batekin batera kaleratu zen single batean...”. Handik aurrera nahiz eta bere ilusioa betidanik bateria jotzea izan, Gutariko Bat taldean kantatzen hasi eta aurrerago kitarra jo eta konposaketaz arduratu zen. 96. urtean Portobello Bones frantziar taldearekin jo zuten, “...kontzertua jo eta segidan, etorri ziren talde frantsesekoak eta grabatu behar genuela berehala erran ziguten...”, single bati esker lortu zuten egundoko arrakasta frantziar hardcore zirkuituan, birak eginez eta iparraldeko Stefan Krigier-en Amanita estudioetan hainbat disko kolektiboetarako kantuak grabatuaz. Han ezagutu zituzten Voodoo Muzak kultuzko taldekideak eta aurrerago bera eta Gutariko bat taldeko bateria jolea hasi ziren haiekin jotzen. Harreman honi esker doinu berriak eta ezberdinak ezagutu zituen eta pixkanaka ireki zuen bere ikusmira musikala, 2000 urte inguruan...\nUrte hartan Lesakan jaiotako Xabier Erkizia Bera-ra joaten da bizitzera eta berehala egiten du bat hango musika harrobiekin, hau da Irazoki famili multzoa, Petti, Xabier Montoia taldea eta beste hainbeste. Denak elkarrekin hasten dira jotzen eta esperimentatzen eta handik sortzen dira gaur egun jarraitzen duten hainbat proiektu esate baterako Kobak, Onddo, Sinuose, Atekaleun, Martiko eta Garate, Borrokan eta abar.\n“...2000 urtea oso garrantzitsua izan zen batez ere Ertz Jaialdiaren sormenari esker, zeren suposatu zuen elkarrekin egiten genuen esperientzia hori beste atzerritako proiektuekin konpartitzea eta haiek guri erakustea beraien proposamenak geuk ikusteko eta ikasteko era berean, elkar trukeak eginik...”. Jaialditik jende mordoa pasa da, Alejandra & Aeron, Mark Cunninghan, Francisco López, TV Pow, Mattin, Charlemagne Palestine, Fennesz, Café Teatro, Tzesne, ... eta horietariko batzuekin ere aukera eduki izan du Xabier Erkiziak kolaboratzeko eta zuzenean jotzeko. Aurten laugarren edizioa ospatuko dute ekaineko lehenbiziko asteburuan eta beti bezala proposamen interesgarriak egongo dira bertan, Dj Amsia, Bernhard Günter, Starfuckers, Radian, Mark Wastell, Graham Halliwell, Oier Etxeberria eta Nad Spiro adibidez.\nBere azken proiektua martxan da honezkero Artelekun. Audiolab. Audio laborategien ideia nola sortu zen azaltzen digu Xabier-ek: “... 2002 ko Donostia Musika Berrien jaialdian eskatu zidaten egiteko instalazio batentzako musika selekzio bat, eta nik proposatu nuena zera zen musika esperimentalen inguruan mugitzen zen jendearen bilduma gisa bat egitea, 30 bat pieza bildu genuen Euskal Herriko artistena eta hura balio izan zuen argazki edo azterketa bat egiteko, elkarrekin ezagutzeko eta jakiteko bateragarria zen zerbait bagenuela, ... gero ere bildu ginen Mattin, ni eta beste batzuk eta Arteleku bertan egun haietan jam sesio antzeko bat eskaini genuen, jendea erabat harrituta onartu eta entzun zuen hura... atentzio osoa ipiniz...”.


Hiriko kultur eta gizarte aniztasunaren irudiaz - Nontzeberri\nHasiera/IKUS-ENTZUN/Hiriko kultur eta gizarte aniztasunaren irudiaz\nGasteizen, Gazte Klik-Klak gazteentzako argazki digitalen eta bideoen lehiaketaren hamaikagarren edizioa antolatu dute. Irailaren 16tik azaroaren 4a bitartean jasoko dira lanak eta lau sari emango dira.\nGasteizko Udalaren Gazteria Zerbitzuak antolatu du ekimena, eta aurtengo edizioan Zumurrurik EZ gaia jorratu nahi dute helburu zehatz batekin: “jakin nahi dugu nola bizi duen bere hiriko kultur eta gizarte aniztasuna gaztedi gasteiztarrak, zein den bere harremana bizi diren errealitate ezberdinekin: inklusio adibideetatik hasita aniztasunarekiko zurrumurru faltsuak desegiten dituzten eguneroko egoeretara arte. (…) Erakuts iezaguzu, zure argazki edo bideoen bitartez, aniztasunaren zure ikuspuntua edota kulturartekotasuna aukera bezala hautematekoa. Elkarbizitza onaren aldeko eta aurreiritziak ezabatzearen aldeko hiri bat eraikitzen dutenek zer sentiarazten dizuten adierazi. Edota zure inguruan entzuten dituzun atzerriko jatorria dutenen gaineko zurrumurru eta estereotipo kaltegarriak nola desegingo zenituzkeen azal dezakezu ere”.\nIrabazle eta hautatuen lanekin erakusketa bat onduko da ZAS Kultur espazioan, Gasteizko artisten elkartean, abenduan. Katalogo bat ere egingo da ikusgai egongo diren lanekin.\nLan guztien artean lau aipamen berezi aterako dira. Horiei 300 euroko bono trukagarria emango zaie (argazki, bideo edo kultura materiala lortzeko).\nGazte Klik Klak lehiaketari buruz gehiago jakiteko, oinarriak kontsultatu ahal dituzue hemen.


Aladinok ezkata usaina du. Noticias de Gipuzkoa\nAladinok ezkata usaina du\nBaleuko ekoiztetxeak 'Desioen arraina' animaziozko filma estreinatu du EAEko zinema aretoetan\nIvan Oneka zuzendaria, Eusko Jaurlaritzako eta Baleukoko ordezkariekin, atzo, Donostian. (Foto: Javi colmenero)\nOLENTZEROren eta iratxoen arteko aspaldiko liskarrak atzean utzi eta abentura berri bati ekin dio Baleuko ekoiztetxeak oraingoan, magiaren arrastoari segika beti. Honela, ikazkinaren mundu xarmangarritik Opil gaztetxoaren gora-behera zoroetara egin dute salto, istorio harrigarri bat sortuz: desioen arraina jan orduko desio bat eska-tzen du mutikoak, eta horren ostean dator beste guztia. Xegundo Altolagirrek (Legazpi, 1969) idatzi du gidoia, Olentzerorekin egin zuen moduan, eta Ivan Onekak (Bilbao, 1975) eta Gorka Vázquezek (Bilbao, 1975) partekatu dute zuzendaritza lana. Atzo estreinatu zuten Euskal Autonomia Erkidegoan Desioen arraina (The Wish Fish), eta kanpora bidaiatzeko bokazioarekin jaio da animaziozko pelikula, Ivan Onekak berak agertzen duen lez: "Indiako ekoiztetxe batekin dena erdi bana egin du Baleukok, eta bai, haiek beste merkatu zabal bat kontrolatzen dute. Beraz, Estatutik kanpo ikusi ahalko da filma. Horrez gain, bigarren zirkuito bat ere hor dago, ikastetxe eta ikastolena, pelikula honek elementu didaktiko asko dituelako".\nAnimaziozko film berriaren lerro nagusiak hiru dira: abentura, didaktika eta kalitatea. "Oso dibertigarria da pelikula berri hau eta umeek ondo pasatuko dute, bai, baina kalitate handikoa ere bada. Estatuan maila honetako lan gutxi ikusten da, eta gustura geratu gara egindako lanarekin", zioen atzo Onekak.\n"Gaiak ere gaurkotasun handia du, pil-pilean dago, hots, gure elikatze-ohiturak aldatu guran gabiltza eta kosta egiten zaigu. Beraz, nik uste dut jendea ondo identifikatuko dela istorioarekin, eta gero, jakina, abentura eta fantasia asko dago lan honetan", aurreratzen zuen zuzendari bilbotarrak. Lana bi-bitara egiteak ere ez diela eragozpenik ekarri aitortu zuen Onekak: "Gorka eta biok aspalditik ezagutzen gara, 15 urte genituenetik, eta antzerako gustuak ditugu, antzerako pentsamoldea, eta Olentzeroren azkena ere elkarrekin egin genuen. Badakigu istorioa nola kontatu, irudien tratamendua ere badakigu nolakoa behar duen izan,... Beraz, dena izan da errazagoa. Lanak banatu eta kitto".\nZinemak nekez egingo dio ihes krisiari, eta zinemagintzan ari direnen ahotan ere badabil berba demonioa. Ivan Onekak ezin du ebitatu: "Une honetan ez da erraza itxura honetako produktuak egitea. Beti izan da nekeza, baina orain are neketsuago, krisia tarteko. Horregatik da hain garrantzitsua ekoizpena partekatzea, horrek aukerak biderkatu egiten dituelako eta arriskuak gutxitu". Umeentzako omen da filma, baina Bilboko zuzendariak bestelako irakurketa bat ere baduela gogoratzen zuen atzo Donostian: "Ez da erraza, baina gu beti saiatzen gara mezu desberdinak ematen pelikuletan. Batetik umeen-tzako ulergarria izatea nahi dugu, eta bestetik gurasoentzako keinutxoak sartzen ditugu, beraientzat ere erakargarria izan dadin".\nOpilekarraina gorroto du. Bere amak zabor janaria irensteari utzi diezaion nahi du eta bere horretan jaki berezi bat prestatuko dio: Gurarien arraina. Baina bera handitxoa da amabitxi eta printzetxoen ipuinak sinisten jarraitzeko, eta txantxetan hartuko du: "Datozela extralurtar mutanteak eta planetako arrain guztia eta itsasoa eraman dezatela". Hurrengo goizean, esnatzean, Saturon gaizkilearen espazio-untziak lurrera iritsiko dira ama eraman eta bertako ozeanoak eta arrain guztia xurgatzeko asmoarekin, kaosa sortuz eta mundua suntsiduraren er-tzean jarriz. Opil abentura zirraragarri batean murgilduko da, Kaballa Kapitaina, bere alaba Marina eta Duketza Zuriko Rapesa lagun dituela. Erruz lan egin beharko du Planeta bere ozeano eta arrain guztiekin salbatuko baditu.


Kultur-aniztasuna irudikatzen duen horma-irudi bat margotuko da Izurtzan, Munduko Loreak egitasmoaren baitan - Loraldia festibala 2018\nMaiatzaren 11an, ostiralarekin\nMunduko Loreak Loraldiaren Eskolaren baitan garatu den proiektua da eta Izurtzan bizi diren afrikar jatorrizko 24 gazteekin burutu da.\nHiru hilabetetan zehar egitasmoak euskal kultura garaikidearen eta afrikar kultura garaikidearen arteko elkar eragitea bilatu du.\nMunduko Loreaken emaitza maiatzaren 19an gauzatuko da, Izurtzan margotuko den horma-irudi baten bitartez.\nEta irudiari dagokionez, kasu honetan ere spraya soilik erabiliko da hormak eskaintzen duen azalera guztia margotzeko. Hormak 3×3 metro ditu.


«LOIZUKO GIZONA», NAFARROAN AURKITUTAKO GORPUZKI ZAHARRENA | RELIGIÓN EN NAVARRA ERLIJIOA NAFARROAN\n← «EL HOMBRE DE LOIZU», EL CUERPO HUMANO MÁS ANTIGUO HALLADO EN NAVARRA\nAITA BIHOTZEZ, FRANTZISKOREN GUTUN APOSTOLIKOA →\n‘Loizuko gizona’ izena eman zaie K. a. 9.700. urtekoak diren Nafarroan aurkitutako gizakiaren aztarna zaharrenei. María Chivite Lehendakariak, Rebeca Esnaola Kultura eta Kiroleko kontseilariarekin batera, gaur Errotalde I haitzuloa bisitatu du, Erroibarreko udal-barrutian, zeinetan gertatu den aurkikuntza, azken urteotako Nafarroaren prehistoriarako garrantzitsuenetako bat.\nGizonezko baten aztarnak dira, 17 eta 21 urte bitarteko batenak, Aintzioa-Loizuko kontzejuko haitzulo honen barnean apropos gordetakoak. Eskeletoa osorik dago, konexio anatomikoan, eta guztiz ondo kontserbatuta, adituek jakinarazi dutenez. Gorpua ahoz gora, luzatuta eta besoak sabelaren gainean ezarrita zegoen. Garezurrak zulo bat dauka, antza denez jaurtigai baten inpaktuaren ondorioz.\nPosizioak eta aurkitutako hondakinek ahalbidetu dute ondorioztatzea gorpua ziur aski hil-oihal edo hileta-pakete batean bilduta egon zela, azaletik okrea dirudien sedimentu gorrixkarekin estalita. Hondakinak aldatu gabe kontserbatu dira egundaino.\nHaitzuloaren sarreran, Chivite Lehendakariak onartu du aurkikuntza hau “ezohiko aukera bat dela gure arbasoak, alegia azken glaziazioaren inguruko, historiako klima aldaketa nabarmeneneko unetako bateko gizakiak nola bizi eta hiltzen ziren aztertzeko”. Nafarroako Gobernuaren Erregistro, Ondasun Higiezin eta Arkeologia Sekzioko Jesús García Gazólaz arkeologoaren eta Kantabriako Unibertsitateko Pablo Arias Cabal Prehistoriako katedratikoaren azalpenak entzun ondoren, Lehendakariak eskertu nahi izan du aurkikuntza hain garrantzitsua hau jakitera emateko lankidetzan jardun diren espeleologo, arkeologo, antropologo eta gainerako adituen baterako lana.\n11.000 urtetik gorako antzinatasuna\nHasierako analisi irrati-karbonometriko bati esker eskeletoa K.a. 9.700. urtean kokatu ahal izan da, Pleistozenoa (duela 2 milioi urtetik K.a. 10.000 urte ingurura arte bitartekoa) eta Holozenoa (K.a. 10.000 urte inguruan hasi zenetik egundaino) arteko trantsizio une batean. Beraz, Pirinio nafarreko azken ehiztarien eta biltzaileen elkarteak ditugu hizpide. Zirkunstantzia honek aurkikuntza ohiz kanpokoa bihurtzen du, az bakarrik Nafarroan, baita penintsula mailan ere, zeren garai honetako erregistro antropologikoa oso eskasa da mendebaldeko Europa osoan.\nGainera, oraindik gutxi aztertutako arkeologia fenomeno baten kasu goiztiarrena da: giza gorpuzkien presentzia sistema karstikoen barruan, alditan urrutiko lekuetan, sarbide zaila izaten dutenetan. Iberiar penintsulan, kasurik zaharrenak Mesolitikoari dagozkio (hau da, K.a. 10.000. urtea eta K.a. 6.000. urtea bitartean), beraz, Errotalde I-eko aurkikuntzarekiko ondorengoak dira.\n‘Loizuko gizona’ haitzuloaren sarreratik ia 200 metrora aurkitu dute, gutxi gorabehera 45 minutuko distantziara, Errotalde I-eko haitzuloaren sistema nahaspilatuaren barruan, ibaiko meandro fosil batean, ibilbide mehar eta estu baten amaieran. Aurkikuntza joan den 2017ko azaroaren 20an gertatu zen. Sakon espeleologo taldearen eskutik, talde hau Errotalde I-eko haitzuloan espeleologia ekintzak garatzen ari zen bitartean.\nHaitzuloa, zeinetan jaiotzen den Loizuko iturburua, aspalditik ezagutzen zen eremuan dago, baina ez zen sakonki esploratua izan une horietara arte. Sakon taldea haitzuloan garatzekotan zebilen lanek esplorazio jarduera sendoa eskatzen zuten, izan ere, topografia jarduerez gain, funtsezkoa zen sistema hidrikoa, zuloaren geomorfologia ezagutzea hala nola analisi bioespeleologikoak egitea.\nEspeleologoek aurkikuntzaren berri eman zioten Kultura Zuzendaritza Orokorrari / Vianako Printzipea Instituzioari. Pare bat ikuskapen bisitaren ondoren, Ondare Historikoaren zerbitzuko teknikariek eta antropologia fisikoaren adituek aurkikuntzaren garrantzia eta adierazgarritasuna ziurtatu zuten.\nAzterlanen eta hondakinen erauzketa lanen garapena oso konplexua gertatu da. Hain zuzen, gorputegiaren tokiraino bitarteko igarobidearen neurri handi bat, aurretiaz ibaiaren ibilgua zeharkatuz sartzea ezinbestekoa izanik, etzanak herrestatuz egin behar da, soilik pertsona bakarraren pasabidea ahalbidetzen duten galerietan barrena, beraz, erregistro ekipoen lekualdatzea bereziki konplexua gertatu da. Zeregin honetan funtsezkoa izan da Sakon elkartearen lana, zeren une orotan ikertzaileen zirkulazioa erraztu eta bermatu du. Hondakinen altxaketa ere zailtasunez beteta garatu da, zenbait hezur zoruan partzialki ikaztuta eta soldatuta aurkitzeagatik.\nDeskribatutako prozesu guztia dokumentatua izaten ari da argazki eta bideo profesionalen bitartez, izan ere, hondakinen erauzketak 11.700 urte baino gehiago ukigabe daraman testuinguru baten “alterazioa” suposatzen du.\nGaratu diren lehenengo lanak aurkikuntzaren zaintzarekin eta babesarekin lotuta daude, zuloaren itxiera bermatzeko.\nNafarroako Gobernuak, Kultura eta Kirola Departamentuaren bitartez, Kantabriako Unibertsitateko Ikerketa Prehistorikoen Nazioarteko Institutuarekin batera, adituen diziplina anitzeko talde bat osatu du. Guztira 26 pertsona dira, Europar Batasuneko ikerketa zentro ezberdinetako espeleologo, arkeologo, antropologo, geologo, erregistro grafikoaren zaharberritzaile eta adituen artean, zein urte honetan zehar bere ikerketaz eta azterketaz arduratuko diren.\nOrain hasten diren lanek Sakon taldeak abian jarritako lekukoa hartzen dute eta kanpoko lanen amaiera suposatzen dute.\nZehazki, aurkitzen ari diren eta oraindaino dagozkien arkeologia hondakinak ustiatu gabeko galeria berri guztietako esplorazio, topografia, arkeologia azterketa eta karakterizazio geologikoaren zereginekin jarraituko da. Zulo honetako zeregin funtsezkoenetako bat bere antzinako sarbidea lokalizatzeko saiakeran datza, izan ere, oraingoz, ez dirudi gizabanakoa egungo sarbidetik sartuko zutenik, beraz, sistema karstikoak beste sarbide bat edo gehiago izan beharko zituen, gaur egun oraingoz ezkutuan mantentzen direnak.\nGainera, karstaren eta bere ezaugarrien azterketa geomorfologiko bat garatuko da. Halaber eskeletoaren altxaketa fotogrametrikoa egingo da, alegia bere forma, dimentsio eta posizioaren azterketa, argazki batean edo gehiagotan hartutako neurriak erabiliz; hala nola bere geoerreferentziazioa, lokalizazio zehatzean erabat definitutako bere kokapena, koordenadak eta datu zehatzak direla medio. Ildo beretik, in situ eginiko hondakinen azterketa tafonomiko bat garatuko da, fosilizazio prozesua aztertzeko. Prozesu hauek guztiak oinarrizkoak dira gorpuen deskonposizio prozesua ulertzeko erabilitako hileta-praktika eta errituak kontuan hartuta.\nDeskribatutako lan guztiak eta gorputzaren erauzketa amaitzean, laborategiko zereginen faseari ekingo zaio, funtsean barne hartzen dituenak hondakin eskeletiko guztien garbiketa eta zaharberritze/kontsolidazio zereginak; gizabanakoaren osteologia-azterketa, adina, heriotzaren arrazoia, luzera eta konplexioa bezalako ezaugarriak ezagutzeko, bizirik zegoenean garatutako jardueraren eta jasan ahal izan zituen gaixotasunen adierazleak izateagatik; hortzen mikro-higaduraren analisia, zeinek bere bizitzako azken etapako dieta mota berregituratzea ahalbidetuko duen; analisi biomolekularrak, zeinek barne hartzen dituzten C14 bidezko datazioa, dietak aztertzeko isotopo egonkorren analisia eta hortzen esmalteko estrontzioaren azterketa; analisi paleogenomikoak bere genoma berreraikitzea lortzen saiatzeko; eta gorputegiaren eszenatokiari dagozkion analisi arkeobotanikoak eta geokimikoak. Gainera bere ADN-a zehaztuko da.\nHondakinak berreskuratu ondoren, zeinen erauzketa gaur goizean bertan amaitu den, Kantabriako Unibertsitateko Ikerketa Prehistorikoen Nazioarteko Institutura lekualdatuko dira, bertan beharrezko analisiak egin ditzaten. Jarraian ‘Loizuko gizona’ Nafarroara itzuliko da herritarren gozamenerako eta Nafarroako Gobernuaren zaintzapean erakusgai iraunkor modura ezartzeko.\nEsta entrada fue publicada en Noticias / Berriak, Recursos / Baliabideak y etiquetada Antropología, Cultura, Fe-razón-ciencia / Fedea-arrazoia-zientzia, Kultura, Vídeos / Bideoak. Guarda el enlace permanente.


kritiken hemeroteka » Hartu beharreko trena\n« Atrezzoa maneiatzeko trebezia | Etorkizuna egiteko, iraganari tira »\nHiru geltoki lurrun / Galder Perez / Susa / EHAZE, 2020\nHartu beharreko trena Nagore Fernandez / Berria, 2020-10-04\nAktore, zuzendari eta, are, esatari lanetan ibilitako Galder Perez, oraingoan, idazle bezala nabarmendu zaigu, Hiru geltoki lurrun obra sarituarekin. Izenburuak iradoki bezala, hiru dira obrak biltzen dituen antzerkiak, hiru dira eraiki diren errealitate dramatikoak, zein baino zein laburragoa, zein baino zein iragankorragoa. Izan ere, idazle bilbotarrak azpimarratzen duen bezala, “lurruna bezain arinak” dira antzezlan guztiak.\nLehenengo pieza, hots, Lurrun minez, harreman homosexualetan bilbatzen da, eta, lurrun artean, gorputzak eta desira erdigunean jartzen dira, “barrabilak”, “buztanak” eta “besarkadak” ikusgarri eginez. Umorez blaitutako egoeretan ez da testuartekotasunik falta, antzezlana are dibertigarriagoa eginez.\nLau metrora izenburua duen bigarrenak, berriz, tenore ilunago eta tragiko baten alde egiten du, eta mozal legearen aurkako protesta batean gertatutakora begira jartzen irakurlea. Neska gazte bat zapaldu duen gizona eta zapaldua izan den neskaren ama aurrez aurre jartzen ditu, fokua noiz amarengan, noiz gizonarengan pausatuz. Askok esango lukete bien arteko elkarrizketan hezurmamitzen dela antzezlana, baina, gure iritziz, hori baino gehiago egiten da. Izan ere, lan honek, fokalizazio aberatsa izaki, bietariko perspektibak erakusten dizkio irakurleari. Proposatzen den egoera poliedriko horren aurrean, maiz, pertsonaia biekin identifikatuta sentitu gara, eta horretan aurkitu dugu antzezlan honen meritu eta bertute handiena: iraupen laburra izanagatik, kontrakoak diren bizi egoerak natural bezain sinesgarri egiten ditu.\nOff the record azken antzezlanean, esan genezake berriro bueltatzen dela probokazioz betetako hizkuntza eta erregistro ironikora, kazetaritzaren eta politikaren munduari kritika inplizitu baina sarkor bat eginez. Azken geltoki honetan, bi pertsonaia nagusiren karakterizazioa lagun, muturrera eramaten dira mugimendu ekologistak, kazetaritzaren funtzionamendua, eta, oro har, negozioen munduak egun duen ustelkeria. Errealitatearen ispilu esajeratu bat eraikitzen da, eta, era berean, guztia parodiatzeko joera horrek antzezlana are jostariagoa eta pikanteagoa egiten du.\nMintzagai dugun obrako gaiak garaikide eta gaurkotuak dira; hala ere, arruntasunean arrotz sentitu gara askotan, sortu diren pertsonaia asko bezala, lekurik gabe. Esan genezake, batetik, proposatzen diren agertokiek arruntasunetik irteten lagundu digutela, dela gizonezkoentzako saunak, dela bulegoak, dela ospitaleak, dela tren geltokiek, asko baitute heterotopikotik. Bestetik, pertsonaia asko karakterizatzeko moduak irakurlea ataza mingots baten aurrean jartzen du: nola sentitzen da nahi gabe neska gazte bat zapaldu duen gidaria? Nola sentitzen da mendekua gaizki ateratzen zaion kazetaria? Nola bakarrik eta adiskiderik barik geratzen den pertsonaia?\nHiru antzezlan. Gaurko munduaren hiru metafora. Bisitatu beharreko hiru geltoki. Hori da irakurleak Perezen obra honetan aurkituko duena. Dinamismoz eta umorez beteriko antzezlan hauek errealitateaz hausnartzera gonbidatzen gaituzte, hiru baitira kontatzen diren istorioak, baina hitz gutxirekin iradokitzen direnak asko. Nolanahi ere, hartu beharreko trena dugu Galder Perezek sortutakoa.


Berlingo Museoen Berreginen Tailerrak egina 1934\nZeusen Aldareko Gigantomakiaren Frisoko zati baten eskaiolazko kopia\nJatorrizkoa Pergamon Museoan kontserbatzen da.\nKopia honek Zeusen Aldarea dekoratzen zuen Pergamoko (Turkia) Gigantomakiaren Frisoaren zati bat erreproduzitzen du. Gigantomakia greziar munduko borroka mitologiko garrantzitsuena zen, Olinpoko jainko-jainkosak Erraldoiekin aurrez aurre jarri zituena. Zeusen Aldarea, berriz, tenplu bat izan zen, Pergamo hiriko akropoliko edo goialdeko terrazetako batean eraikia. Haren erdigunean, kolomadi batek inguratua, tenpluak aldare handi bat zuen sakrifizioak erretzeko. Friso dekoratiboak, bi metro baino gehiago altu eta 100 metro baino gehiago luze, eraikinaren perimetroa dekoratzen zuen.\nFrisoko multzoa adierazkortasunagatik nabarmentzen da. Figurak olatuen erritmoan mugitzen ari direla dirudi guduaren harrabotsaren erdian. Gorputzak puztu egiten dira, anatomia esajeratu, eta kontserbatzen diren Erraldoien aurpegiek garaitu egin dutela dakienaren larrimina adierazten dute bete-betean. Friso hau aro helenistikoko Pergamoko estilo barrokoaren eredutzat jotzen da. Eredu horri jarraituz zizelkatuko ziren, geroago, Samotraziako Garaipena eta Laokoonen multzoa ere.\nErdian Atena ikusten da, Nike, Garaipena, ondoan duela, hegan. Atena Alizioneo hiltzen ari da, Erraldoietako bat. Eskuinaldean, lurretik jalgitzen, Gea ageri da, Erraldoien ama, eta badirudi eskua luzatzen ari dela seme hilzorikoarengana, azken agurreko keinu atsekabetuan. Hala Atena nola Gea, biak identifikatzen dituzten ezaugarriz hornituta daude. Lehena guztiz armatuta dago, eta bular gainean Medusaren burua dauka; bigarrenak, Lurraren jainkosa gisa, fruituz betetako adar bat dauka ezkerrean.\nZeusen Aldarea Zeus Erraldoien aurka borrokan\nBerlingo Museoen Berreginen Tailerra


Etorkizuna Eraikiz - ORAIN Gipuzkoa\nGipuzkoaren etorkizun hobea eraikiz\nVer vídeoBideoa ikusi\n2016KO LAN ARLOAK\nEtorkizuna Eraikiz Future\nDena aldatu da. Aldatu da gizartea. Aldatu dira harreman moduak. Aldatu dira herritarren kezkak. Aldatu da politika.\nDena aldatuko da, oraindik gehiago. Etorkizuna egiteko dago.\nZerk kezkatzen zaitu? Enpleguak, ekonomiak, gardentasunak, gizartearen berdintasunak, elkarbizitzak? Nola irudikatzen duzu etorkizuna? Nola nahi zenuke izatea? Nola ikusten duzu zure burua 2026an?\nGarrantzizkoena: nork eta nola emango die erantzun bat galdera horiei?\nEz dakigu nolakoa izango den gure etorkizuna, baina badakigu –hori bai– ez dela berez eta bakarrik idatziko.\nIdatzi dezagun elkarrekin.\nZer da Etorkizuna eraikiz? Gipuzkoaren etorkizun hobea eraikiz\nEtorkizuna eraikiz Gipuzkoako Foru Aldundiaren programa bat da, bi helburu dituena:\nArnas luzeko proiektu ekonomiko, sozial eta kultural berriak antolatzea, Gipuzkoa modernizatu dezagun eta gure lurraldearen etorkizun ekonomiko, sozial eta politikoa ziurtatu dezagun. Alegia, Gipuzkoaren politika publikoak eta erronka estrategikoak epe ertainera eraiki ditzagun.\nDatozen 10 urteetan gure lurraldeak aintzat hartu beharko dituen proiektu estrategikoak diseinatzea, gizartearekin batera eta Gipuzkoako antolakunde eta erakundeekin elkarlanean.\nDiputatu nagusia buru duen programa honek lortu nahi du Gipuzkoa ez egotea bere etorkizunaren zain, baizik etorkizun hori lantzea eta hobetzea (horregatik Etorkizuna eraikiz), ikuspegi proaktibo batez eta adostasun moldeak erabilita. Programa berritzaile bat da, gobernantza eredu ireki eta elkarlanezko baten barruan sortzen dena. Gainera, herritarrak erakarri nahi ditu erabakimen publikora, bide askotarikoak erabilita, partaidetzaren eraginkortasuna, eragimena eta aniztasuna ziurtatzeko moduan.\nEtorkizuna eraikiz programak esperientzia pilotu adierazgarri batzuk eratu nahi ditu, gure lurraldearen garapen ekonomiko eta soziala bultzatzeko ahalmen handikoak.\nGure etorkizuna eraiki nahi dugu\nGipuzkoaren gaitasuna indartu nahi dugu, etorkizuneko erronkei aurre egiteko\nAgenda publiko berri bat de_nitu nahi dugu Gipuzkoan, gure lurraldearen lehiakortasuna, iraunkortasuna eta kohesioa aintzat hartuko dituzten proiektu eta gaiekin, beste lurralde aurreratuetan arrakastaz egindako esperientzia pilotuak diseinatu eta gauzatzeko xedeaz, gero politika publiko arrunten bitartez zabaldu eta hedatzeko.\nGipuzkoaren gaitasuna indartu nahi dugu, etorkizuneko erronkei aurre egiteko, hausnarketa estrategikoa sustatuz eta sakonduz, eragile ekonomiko eta sozialekin batera, 2026ko Gipuzkoa de_nitzeko helburuaz.\nGure eredu sozial eta ekonomikoaren oinarriak ezarri\nAzken bi hamarkadatan, Gipuzkoak aurrerapen handiak egin ditu lurralde adimentsu, iraunkor eta bateratzaile bat izateko bidean. Hala ere, beheraldi ekonomiko sakonak agerian utzi ditu Gipuzkoaren ongizate sistemaren indarguneak eta ahuldadeak; nabarmen utzi du atzoko edo gaurko arrakastak ez direla, inola ere, etorkizunerako berme bat.\nBeraz, Gipuzkoako Foru Aldundiak oso aintzat hartzen ditu etorkizunean aurrez aurre izango ditugun eginkizun demogra_ko, ekonomiko, sozial eta ingurumenezkoak. Izan ere, gaurko jokabideak ezarriko ditu, epe ertain eta luzera, gure eredu sozialaren eta ekonomikoaren oinarriak.\nGiro honetan, partaidetza dinamika bat zabaltzen dugu, proiektu eraldatzaileak sortzeko, etorkizunean Gipuzkoaren iraunkortasuna eta ongizatea ziurtatu dezagun.\nNola eraikiko dugu etorkizuna?\nGipuzkoa, etorkizuneko esperientzia aurreratuen laborategi bat\nHausnarketa partekatu etengabea\nGipuzkoaren etorkizuneko erronkak definitzeko\nUnibertsitate sistema, ikerkuntzan eta hedapenean euskarri eta lagungarri\nNazioarteko egiaztatze eta ikaskuntza sistema.\nKomunikazio eta eztabaida publiko eta sozialeko sistema.\nPertsonen partaidetza enpreseta.\nBizitza laboralaren eta pertsonalaren uztartzea eta berdintasuna enpresetan.\nErreferentzia zentro bat zahartzeaz eta hirugarren sektore sozialaz.\nKultur industriak garatzea.


Pertsonen arteako komunikazioa Whatsapp, Telegram eta Signal dira azken egun hautan gehien entzun ditugun hitzak. Whatsappek bere erabilpen baldintzak aldatu ditu eta ondorioz, norberaren pribatutasuna bermatu nahian, jendea alternatiba baten bila aritu da. Gehiengoak Signal baino ezagunagoa den Telegram aplikazioa aukeratu du eta ez da aukera txarra. Urteak daramat Telegram erabiltzen eta nire inguruan jende […]\nAurreko atalak Handiengandik ihes egiten (I) Firefox Aurreko postan (Handiengandik ihes egiten (I)) Firefox nabigatzailea lehenetsi bezala erabiltzea gomendatu nuen. Nik, hala egiten dut ordenagailu zein smartphonean. Handiengadik ihes egiten (II) LibreOffice Microsoft Office baztertu eta Google Drive-ek eskaintzen duen aukeratik alde egiteko idazten nuen aurreko postan. (Handiengandik ihes egiten (II)) Bilaketak duckduckgo bilatzailearekin Esan […]\nHandiengandik ihes egiten I\n2020-05-20 Handiengandik ihes egiten Software librea\nIndependentzia teknologikoaren bidean Zaila bada ere pixkanaka-pixkanaka enpresa teknologiko handiek eskaintzen dizkiguten doako zerbitzuak erabiltzeari utzi nahi diot, eta hauen alternatiba bezala software librea oinarri bezala duten aukerak erabili edo nire baliabide propioak martxan jarri nahi ditut. Ez da erraza, eta era bateko independentzia teknologikoa ez dudala lortuko jakin badakit. Baina, behintzat, enpresa handi horiekiko […]\nEz da software librearen problema izan III (NextCloud vs Google Drive)\n2020-05-10 Irakaskuntza Software librea\nAurreko Postak Aurretik idatzitako bi postei amaiera emateko, datuen biltegiratzeari buruz hitz egin nahiko nuke. Ez da software librearen problema izan (Moodle vs Classroom) Ez da software librearen problema izan II (BigBlueButton vs Discord/Google Meet/Zoom/Teams) Egia esateko izenburua ez dator bat gaur egun bizi dugun COVID-19ren egoerarekin. Hau da, ikastetxe gehienek ez dira Google Drive […]\nDesde Casa Covid19 aplicaciÃ³n para Android [ACTUALIZACIÃ“N 06-05-2020] Basandome en la idea que mostraba Gaindegia en su pÃ¡gina web he desarrollado la app “Desde Casa” tambiÃ©n disponible en euskara bajo el nombre “Bizitokitik”. La aplicaciÃ³n estÃ¡ disponible en Google Play (https://play.google.com/store/apps/details?id=net.aldakur.bizitokitik). En estos momentos estÃ¡ realizada la peticiÃ³n para que sea publicada en Google Play […]


Historia berridatz lezakeen algoritmo bat | Joerak • barrixe\n3D impresioa9Adimen Artifiziala55Automobilgintza10Berrikuntza54Berrikuntza Soziala13Big Data8Blockchain4Covid1960Digitalizazio47Egutegi76Ekintzailetza3Elikadura12Energia18Erainkuntza5Estrategia22Fintech2Garraioa53Ikerketa2Ikerketak48Industria 4.019Iraunkortasun36Lankidetza1Medikuntza3Merkataritza7Osasun38Robotika19Smart City13TICs28Teknologia17Zientzia9\nEspainiako jesuita batek deskribatu zuen lehenengoz gaur egungo Australia Terra australis incognita hitzekin, James Cook marinel britainiarrak 1770ean deskubritu baino ia ehun urte lehenago. Halaxe frogatu du adimen artifizialak argitara atera duen eskuizkribu batek.\nFelipe V.a erregeari zuzendutako gutun hori eta beste sorpresa asko ere aurkitu ditu Carabela-k, Valentziako Unibertsitate Politeknikoko (UPV) zientzialariek eta Ondare Historikoaren Andaluziako Institutuko Urpeko Arkeologia Zentrokoek elkarrekin garatu duten adimen artifizial eta ikaskuntza automatikoko (machine learning) proiektuak.\nIndietako Artxibo Nagusiko eta Cadizko Artxibo Historiko Probintzialeko 125.000 dokumenturekin probatu da proiektua. Dokumentu horietan eta Espainiako Itsas Armadaren Errege Artxiboan gordeta daude Espainiako itsas merkataritzarekin eta esplorazioarekin lotutako XVI eta XIX. mende arteko ehunka milioika paper-sorta, gutun eta eskuizkribu.\nNahiz eta dokumentu horiek digitalizazio-prozesuan dauden, digitalizatuta egonik ere, arkeologo eta historialariek urteak beharko lituzkete aurkitu nahi duten informazioa bilatzeko; lehenbizi jakin behar dute zer bilatu behar duten eta non, eta, gero, garai bakoitzeko idazkera korapilatsuak argitu.\nBaina gauza bat da transkribatzea eta bestea bilatzea. Carabela proiektuko ikerlariek lortu dutena da adimen artifizialaren bidez minutu gutxitan aurkitzea historialari batek urtetako lanarekin bilatzen duena. Bilatzaile bat erabili dute horretarako, edozein erabiltzailek baliatu dezakeena edozein gai edo antzinatasuneko artxibo bateko informazio mataza askatzeko. Teknologia horri esker, erabiltzaileak bilaketak egiten ditu artxiboetan Googlen egingo balitu bezala.


Worldskills Spain 2013 martxan — IMH\nWorldskills Spain 2013 martxan\n2013/02/14 00:00:00 GMT+1\nWorldskills Spain 2013 martxan IMHko Iñaki Hernández Hezibiko Fabrikazioko ikasleari CNC torneaketa proba ostiralean egitea egokitu zaio https://www.imh.eus/eu/albisteak/worldskills-spain-2013-martxan https://www.imh.eus/eu/albisteak/worldskills-spain-2013-martxan/@@download/image/skillsspain.jpg\nIMHko Iñaki Hernández Hezibiko Fabrikazioko ikasleari CNC torneaketa proba ostiralean egitea egokitu zaio\nHasi dira Lanbide Heziketako Skills-ak Madrilen eta IMH-tik aurkeztu den Iñaki Hernandezek ostiralean ekingo dio bere lanari. Iñaki CNC bidezko torneaketan hartuko du parte eta beste 4 aurkari izango ditu lehian (Catalunya, Madril, Galizia eta Aragoi).\nZozketan azkena parte hartzea egokitu zaio, eta honek baditu alde onak besteen akatsetatik ikasteko... Baina bestalde makinak kolperen bat jasoz gero perdoietan pieza egitea oso zaila litzateke. Ostiraleko froga 7 ordukoa izango da eta Pinacho etxeko Smarturn 8 tornu batean, Galiziarrek diseinatutako pieza bat bere osotasunean egin beharko du. Horretarako NX CAM- a erabiliko du piezaren programa lortzeko. Gero makinan erremintak doitu eta piezaren 2 loturak egin beharko ditu. Piezaren perdoi txikiek hatzaparren mekanizazioa egitera behartuko dute Iñaki.\nLarunbateko lana motzago izango du, bi ordutan Madrildarrek diseinatutako pieza baten lotura bat egin beharko baitu. Piezak perdoiekiko nola dauden baloratuko dituzte epaimahaikoek eta horren arabera banatuko dira dominak igandean.\nEa zortea duen eta urrea ekartzen duen IMHra. ANIMO IÑAKI ETA EUTSI GOGOR!!\nIñaki Hernandez IMHko ikaslea World Skills Spain probetarako prest Otsailaren 13an abiatuko da Madrilen lanbide heziketako estatu mailako txapelketa\nHEZIBIren enpresa-tutoreekin lehen topaketa HEZIBI heziketa zikloetako ikasi eta lan txandakatze sisteman parte hartzen duten enpresetako tutoreen lehen topaketa burutu zen atzo IMHn.


UGTk, CCOOek eta CENek 183 milioi euro jaso dituzte diru publikotik - euskalerria.eus\nEuskalerria Irratia 2017-05-19 08:28 Gizartea Nafarroa\n2001etik 2016ra, UGTk, CCOOek eta CENek diru sailaren %98 eskuratu dute, EH Bilduk salatu duenez; ELAk eta LABek %2 baino ez.\nArgazkia: EH Bilduko parlamentari Adolfo Araizek aurkeztu ditu datuak. | Ikusi handiago | Argazki originala\nEz da zifra makala: 183 milioi euro. UGTk, CCOOek eta Nafarroako Enpresarien Konfederazioak jaso zituzten, 2001etik 2016ra bitarten, hitzarmen izendunen, lan arriskuak prebenizeko probramen edota ingurugiro hobekuntzetarako laguntzen bidez.\n“Eskandalugarria” da zenbatekoa, EH Bilduk salatu duenez, Nafarroako Enplegu Zerbitzuak banatutako diruaren %98,19 hiru horien esku geratu baitzen; ELAk eta LABek, aldiz, urte horietan guztian, diru laguntzen %1,81 baino ez zituzten eskuratu.\nUGTk 71,8 milioi jaso ditu urte hauetan guztietan; 62,9, CCOOek; eta Nafarroako Enpresarien Konfederazioak, 48,7. ELAk eta LABek, aldiz, 1,6 eta 1,7 milioi euro,\nAdolfo Araizek salatu du hitzarmen izendunen bidez jaso duten “diru jasa” hori guztia eta Nafarroako Gobernuak “bake soziala erosi” zuela esan.\nOrdezkaritzari garrantzirik ez\nJasotako diruari buruz hitz egiterakoan, CCOO, UGTk eta Nafarroako Enpresarien elkarteak duten ordezkaritzaren bitartez jasotako diruaren %3 inguru baino ez dute jaso; alegia, jasotako diru laguntzak ez datoz duten ordezkaritzarekin bat. ELAk eta LABek ordea diru laguntzen %90 inguru jaso dituzte ordezkaritza dela eta.\nGauzak horrela, Elkarrizketa Sozialerako Kontseiluarekin amaitu behar dela defendatu du EH Bilduk, eta lege proposamena aurkeztu du bide horretan, Kontseilu Ekonomiko eta Sozialak funtzio bera bete dezakeela sinetsita. Laukoaren artean, ordea, "ez dago adostasunik oraindik" gaiaren inguruan, Araizek azaldu duenez.